title: 2013/16/ΕΕ: Απόφαση του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/018 ES/País Vasco Productos metálicos, από την Ισπανία)

text:
               12.1.2013

               EL

               Επίσημη Εφημερίδα της Ευρωπαϊκής Ένωσης

               L 8/15

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 12ης Δεκεμβρίου 2012
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/018 ES/País Vasco Productos metálicos, από την Ισπανία)
   (2013/16/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβλήθηκαν από την 1η Μαΐου 2009 έως τις 30 Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και την υποστήριξη απολυθέντων εργαζομένων, των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. EUR ετησίως.

               (4)

               Στις 28 Δεκεμβρίου 2011 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 423 επιχειρήσεις που δραστηριοποιούνται στον κλάδο 25 της NACE αναθ. 2 («Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού»), στην περιφέρεια NUTS II País Vasco (ES21) και τη συμπλήρωσε με πρόσθετες πληροφορίες έως τις 5 Σεπτεμβρίου 2012. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει την κινητοποίηση ποσού ύψους 1 299 545 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 299 545 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 12 Δεκεμβρίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΆΝΝΗΣ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: 2010/479/ΕΕ: Απόφαση του Συμβουλίου, της 12ης Ιουλίου 2010 , για τη θέση που θα λάβει η Ευρωπαϊκή Ένωση στη Μεικτή Επιτροπή ΕΕ-Μεξικού όσον αφορά το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΕ-Μεξικού σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας

text:
               4.9.2010

               EL

               Επίσημη Εφημερίδα της Ευρωπαϊκής Ένωσης

               L 234/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2010
   για τη θέση που θα λάβει η Ευρωπαϊκή Ένωση στη Μεικτή Επιτροπή ΕΕ-Μεξικού όσον αφορά το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΕ-Μεξικού σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
   (2010/479/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η κοινή δήλωση V (1) στην απόφαση αριθ. 2/2000 του Μεικτού Συμβουλίου ΕΕ-Μεξικού (2) που συστάθηκε βάσει της συμφωνίας για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997 (3) (στο εξής «απόφαση αριθ. 2/2000») προβλέπει ότι η Μεικτή Επιτροπή ΕΕ-Μεξικού που συστάθηκε βάσει της εν λόγω συμφωνίας θα εξετάσει την ανάγκη παράτασης, πέραν της 30ής Ιουνίου 2003, της εφαρμογής των κανόνων καταγωγής που ορίζονται στις σημειώσεις 2 και 3 του προσαρτήματος II(α) στο παράρτημα III της απόφασης αριθ. 2/2000.

               (2)

               Στις 22 Μαρτίου 2004 και στις 14 Ιουνίου 2007, η Μεικτή Επιτροπή εξέδωσε τις αποφάσεις αριθ. 1/2004 (4) και αριθ. 1/2007 (5), παρατείνοντας την εφαρμογή των κανόνων καταγωγής που ορίζονται στις προαναφερόμενες σημειώσεις μέχρι τις 30 Ιουνίου 2006 και τις 30 Ιουνίου 2009, αντίστοιχα.

               (3)

               Σύμφωνα με την ανάλυση των σχετικών οικονομικών όρων που έχει διεξαχθεί βάσει της κοινής δήλωσης V, κρίνεται σκόπιμο να παραταθεί εκ νέου, σε προσωρινή βάση, η εφαρμογή των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ(α) στο παράρτημα ΙΙΙ της απόφασης αριθ. 2/2000, εξασφαλίζοντας με αυτόν τον τρόπο τη συνέχεια της εφαρμογής των αμοιβαίων πλεονεκτημάτων που προβλέπονται στο πλαίσιο της εν λόγω απόφασης.

               (4)

               Η παράταση της εφαρμογής των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ(α) στο παράρτημα ΙΙΙ της απόφασης αριθ. 2/2000 η οποία δόθηκε με την απόφαση αριθ. 1/2007 της Μεικτής Επιτροπής έληξε στις 30 Ιουνίου 2009. Επομένως, προκειμένου να μην προκληθεί διαταραχή στις υφιστάμενες οικονομικές συνθήκες, κρίνεται σκόπιμο να εφαρμοστεί αναδρομικά η προτεινόμενη απόφαση για εκ νέου παράταση, από την 1η Ιουλίου 2009,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ένωση στα πλαίσια της Μεικτής Επιτροπής ΕΕ-Μεξικού, όσον αφορά το παράρτημα ΙΙΙ της απόφασης αριθ. 2/2000 είναι αυτή που καθορίζεται στο επισυναπτόμενο σχέδιο απόφασης της Μεικτής Επιτροπής.
   Άρθρο 2
   Η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 12 Ιουλίου 2010.

            Για το Συμβούλιο

            Η Πρόεδρος

         S. LARUELLE

      (1)  ΕΕ L 245 της 29.9.2000, σ. 1167.

      (2)  ΕΕ L 157 της 30.6.2000, σ. 10 και ΕΕ L 245 της 29.9.2000, σ. 1 (παραρτήματα).

      (3)  ΕΕ L 276 της 28.10.2000, σ. 45.

      (4)  ΕΕ L 113 της 20.4.2004, σ. 60.

      (5)  ΕΕ L 279 της 23.10.2007, σ. 15.

      ΠΑΡΑΡΤΗΜΑ

         Πρόταση για
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΜΕΞΙΚΟΥ
         αριθ. …/2009
         της
         όσον αφορά το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΕ-Μεξικού της 23ης Μαρτίου 2000 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
         Η ΜΕΙΚΤΗ ΕΠΙΤΡΟΠΗ,
         Έχοντας υπόψη την απόφαση αριθ. 2/2000 του Μεικτού Συμβουλίου ΕΕ-Μεξικού της 23ης Μαρτίου 2000 (εφεξής «απόφαση αριθ. 2/2000») και, ιδίως, τις σημειώσεις 2 και 3 του προσαρτήματος ΙΙ(α) στο παράρτημα ΙΙΙ όσον αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας και την κοινή δήλωση V,
         Εκτιμώντας τα ακόλουθα:

                     (1)

                     Το παράρτημα ΙΙΙ της απόφασης αριθ. 2/2000 καθορίζει τους κανόνες καταγωγής για τα καταγόμενα από το έδαφος των μερών της συμφωνίας προϊόντα.

                     (2)

                     Σύμφωνα με την κοινή δήλωση V, η Μεικτή Επιτροπή εξετάζει την ανάγκη παράτασης, πέραν της 30ής Ιουνίου 2003, της εφαρμογής των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ(α) στο παράρτημα ΙΙΙ της απόφασης αριθ. 2/2000, εφόσον εξακολουθούν να ισχύουν οι οικονομικές συνθήκες που αποτέλεσαν τη βάση θέσπισης των εν λόγω κανόνων στις παραπάνω σημειώσεις. Στις 22 Μαρτίου 2004 και στις 14 Ιουνίου 2007 η Μεικτή Επιτροπή ΕΕ-Μεξικού εξέδωσε τις αποφάσεις αριθ. 1/2004 και αριθ. 1/2007, παρατείνοντας την εφαρμογή των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ(α) στο παράρτημα ΙΙΙ της απόφασης αριθ. 2/2000 μέχρι τις 30 Ιουνίου 2006 και τις 30 Ιουνίου 2009, αντίστοιχα.

                     (3)

                     Σύμφωνα με την ανάλυση των σχετικών οικονομικών όρων που έχει διαξαχθεί βάσει της κοινής δήλωσης V, κρίνεται σκόπιμο να παραταθεί, σε προσωρινή βάση, η εφαρμογή των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ(α) στο παράρτημα ΙΙΙ της απόφασης αριθ. 2/2000, προκειμένου να εξασφαλιστεί η συνέχεια της εφαρμογής των αμοιβαίων πλεονεκτημάτων που προβλέπονται στο πλαίσιο της απόφασης αριθ. 2/2000,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Αντί για τους κανόνες καταγωγής που ορίζονται στο προσάρτημα II του παραρτήματος III της απόφασης αριθ. 2/2000, ισχύουν έως την 30ή Ιουνίου 2014 οι κανόνες καταγωγής που ορίζονται στις σημειώσεις 2 και 3 του προσαρτήματος II(α) στο παράρτημα III της απόφασης αριθ. 2/2000.
         Άρθρο 2
         Η παρούσα απόφαση αρχίζει να ισχύει την ημερομηνία κατά την οποία τα μέρη ανταλλάσσουν γραπτές κοινοποιήσεις με τις οποίες επιβεβαιώνουν την ολοκλήρωση των αντίστοιχων νομικών διαδικασιών τους.
         Το άρθρο 1 εφαρμόζεται από την 1η Ιουλίου 2009.

            Βρυξέλλες,

                  Για τη Μεικτή Επιτροπή

                  Ο Πρόεδρος


Avis juridique important

|

31987D0513

87/513/ΕΟΚ: Απόφαση του Συμβουλίου της 28ης Σεπτεμβρίου 1987 για τη σύναψη του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας του Λιβάνου

Επίσημη Εφημερίδα αριθ. L 297 της 21/10/1987 σ. 0028 - 0028 Φινλανδική ειδική έκδοση: Κεφάλαιο 11 τόμος 13 σ. 0063  Σουηδική ειδική έκδοση: Κεφάλαιο 11 τόμος 13 σ. 0063

ΑΠΟΦΑΣΗ ΤΟΥ ΣΥΜΒΟΥΛΙΟΥτης 28ης Σεπτεμβρίου 1987για τη  σύναψη του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής  Κοινότητας και της Δημοκρατίας του Λιβάνου(87/513/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ  ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238, τη σύσταση της Επιτροπής, τη σύμφωνα γνώμη του Ευρωπαϊκού Κοινοβουλίου^(1), Εκτιμώντας ότι πρέπει να εγκριθεί το πρόσθετο πρωτόκολλο της συμφωνίας συνεργασίας μεταξύ της  Ευρωπαϊκής Οικονομικής Κοινότητας και της Δημοκρατίας του Λιβάνου^(2), που υπογράφηκε στις  Βρυξέλλες στις 3 Μαΐου 1977, ΑΠΟΦΑΣΙΖΕΙ: ίΑρθρο 1Το πρόσθετο πρωτόκολλο της συμφωνίας συνεργασίας μεταξύ της Ευρωπαϊκής  Οικονομικής Κοινότητας και τηςΔημοκρατίας του Λιβάνου εγκρίνεται εξ ονόματος της Κοινότητας. Το κείμενο του πρωτοκόλλου επισυνάπτεται στην παρούσα απόφαση. ίΑρθρο 2Ο πρόεδρος του Συμβουλίου προβαίνει στη γνωστοποίηση που προβλέπει το άρθρο 5 του  πρωτοκόλλου^(3). ίΑρθρο 3Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Βρυξέλλες, 28 Σεπτεμβρίου 1987. Για το ΣυμβούλιοΟ ΠρόεδροςB. HAARDERΕWΓ:Λ555ΘΜΒΓ17.95ΦΦ:^5ΘΓΡ;   ΣΕΤΘΠ:^01;   Η ηε:^451^μμ;    41^Υειλεν;   1725^Υειψηεν; Βεδιενερ: WΙΛΘ   Πρ.:^Ψ; Κθνδε:^Λ 555 ΓΡ 17                     (1) S´zmfvnh gn´vmh poz diatzp´vuhke  stiw 16 Septembrνoz 1987 (den ιxei akσma dhmosiezueν sthn Epνshmh Efhmerνda). (2) EE ariu. L 267 thw 27. 9. 1978, s. 2. (3) H hmeromhnνa enαrjevw isx´zow toz prvtokσlloz ua dhmosiezteν sthn Επίσημη Εφημερίδα των  Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: 2006/212/ΕΚ: Απόφαση του Συμβουλίου, της  14ης Μαρτίου 2006 , για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των Εθνικών Κεντρικών Τραπεζών, όσον αφορά τους εξωτερικούς ελεγκτές της Österreichische Nationalbank

text:
               16.3.2006

               EL

               Επίσημη Εφημερίδα της Ευρωπαϊκής Ένωσης

               L 79/25

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 14ης Μαρτίου 2006
   για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των Εθνικών Κεντρικών Τραπεζών, όσον αφορά τους εξωτερικούς ελεγκτές της Österreichische Nationalbank
   (2006/212/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το πρωτόκολλο σχετικά με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο είναι προσαρτημένο στη συνθήκη για την ίδρυση της Ευρωπαϊκής Κοινότητας, και ιδίως το άρθρο 27 παράγραφος 1,
   τη σύσταση ΕΚΤ/2006/1 της Ευρωπαϊκής Κεντρικής Τράπεζας, της 1ης Φεβρουαρίου 2006, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Österreichische Nationalbank (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Σύμφωνα με το άρθρο 37 παράγραφος 1 του ομοσπονδιακού νόμου περί της Österreichische Nationalbank, η γενική συνέλευση της Österreichische Nationalbank (ÖNB) εκλέγει κάθε έτος δύο ελεγκτές και δύο αναπληρωτές ελεγκτές. Οι αναπληρωτές ελεγκτές αναλαμβάνουν καθήκοντα μόνο αν οι ελεγκτές αδυνατούν να διενεργήσουν τον έλεγχο.

               (3)

               Η θητεία των σημερινών εξωτερικών ελεγκτών της ÖNB δεν είναι δυνατό να ανανεωθεί μετά την ολοκλήρωση του ελέγχου για το οικονομικό έτος 2005. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2006.

               (4)

               Σύμφωνα προς την κοινοτική αλλά και την αυστριακή νομοθεσία περί δημοσίων συμβάσεων, η ÖNB επέλεξε ως νέους εξωτερικούς ελεγκτές της τους KPMG Alpen-Treuhand GmbH, TPA Horwath Wirtschaftsprüfung GmbH, Moore Stephens Austria Wirtschaftsprüfungsgesellschaft mbH και BDO Auxilia Treuhand GmbH, η δε ΕΚΤ θεωρεί ότι αυτοί πληρούν τους απαραίτητους όρους διορισμού.

               (5)

               Το διοικητικό συμβούλιο της ΕΚΤ συνέστησε η θητεία των εξωτερικών ελεγκτών να είναι ανανεώσιμη σε ετήσια βάση και η συνολική της διάρκεια να μην υπερβαίνει τα πέντε έτη.

               (6)

               Είναι σκόπιμο να εφαρμοσθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 9 της απόφασης 1999/70/ΕΚ αντικαθίσταται από το εξής:

      «9.   Οι KPMG Alpen-Treuhand GmbH και TPA Horwath Wirtschaftsprüfung GmbH ορίζονται από κοινού ως οι εξωτερικοί ελεγκτές της Österreichische Nationalbank (ÖNB) για το οικονομικό έτος 2006.
      Οι Moore Stephens Austria Wirtschaftsprüfungsgesellschaft mbH και BDO Auxilia Treuhand GmbH ορίζονται από κοινού ως οι αναπληρωτές ελεγκτές της ÖNB για το οικονομικό έτος 2006.
      Η θητεία είναι ανανεώσιμη σε ετήσια βάση, έχει συνολική διάρκεια που δεν υπερβαίνει τα πέντε έτη και λήγει το αργότερο με τη λήξη του οικονομικού έτους 2010».

   Άρθρο 2
   Η παρούσα απόφαση κοινοποιείται στην Ευρωπαϊκή Κεντρική Τράπεζα.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 14 Μαρτίου 2006.

            Για το Συμβούλιο

            Ο Πρόεδρος

         K.-H. GRASSER

      (1)  ΕΕ C 34 της 10.2.2006, σ. 30.

      (2)  ΕΕ L 22 της 29.1.1999, σ. 69· απόφαση όπως τροποποιήθηκε τελευταία από την απόφαση 2005/866/ΕΚ (ΕΕ L 318 της 6.12.2005, σ. 25).


title: Απόφαση 2014/129/ΚΕΠΠΑ του Συμβουλίου, της 10ης Μαρτίου 2014 , για την προώθηση του ευρωπαϊκού δικτύου ανεξάρτητων κέντρων μελετών για τη Μη Διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής

text:
               12.3.2014

               EL

               Επίσημη Εφημερίδα της Ευρωπαϊκής Ένωσης

               L 71/3

      ΑΠΌΦΑΣΗ 2014/129/ΚΕΠΠΑ ΤΟΥ ΣΥΜΒΟΥΛΊΟΥ

   της 10ης Μαρτίου 2014
   για την προώθηση του ευρωπαϊκού δικτύου ανεξάρτητων κέντρων μελετών για τη Μη Διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1,
   Εκτιμώντας τα ακόλουθα:

               (1)

               Στις 12 Δεκεμβρίου 2003, το Ευρωπαϊκό Συμβούλιο θέσπισε τη στρατηγική της ΕΕ κατά της διάδοσης των όπλων μαζικής καταστροφής (στο εξής «Στρατηγική της ΕΕ για τη μη διάδοση των ΟΜΚ»), το κεφάλαιο ΙΙΙ της οποίας περιέχει κατάλογο μέτρων που πρέπει να ληφθούν τόσο εντός της Ένωσης όσο και σε τρίτες χώρες για την καταπολέμηση της διάδοσης αυτής.

               (2)

               Η Ένωση εφαρμόζει ενεργώς την στρατηγική της ΕΕ για τη μη διάδοση των ΟΜΚ καθώς και τα μέτρα που απαριθμούνται στο κεφάλαιο ΙΙΙ αυτής, μεταξύ άλλων την ανάπτυξη των αναγκαίων δομών εντός της Ένωσης.

               (3)

               Στις 8 Δεκεμβρίου 2008, το Συμβούλιο ενέκρινε συμπεράσματα και ένα έγγραφο με τίτλο «Νέες γραμμές δράσης της Ευρωπαϊκής Ένωσης κατά την καταπολέμηση της διάδοσης όπλων μαζικής καταστροφής και των φορέων τους» (στο εξής «Νέες γραμμές δράσης»), στο οποίο διαπιστώνεται ότι η διάδοση ΟΜΚ αποτελεί μια από τις μεγαλύτερες απειλές για την ασφάλεια και δηλώνεται ότι η πολιτική της Μη Διάδοσης συνιστά ουσιαστικό μέρος της κοινής εξωτερικής πολιτικής και πολιτικής ασφάλειας (ΚΕΠΠΑ).

               (4)

               Στις Νέες γραμμές δράσης, το Συμβούλιο καλεί τις αρμόδιες συνθέσεις και ομάδες του Συμβουλίου, την Επιτροπή, άλλα θεσμικά όργανα και τα κράτη μέλη να δώσουν συγκεκριμένη συνέχεια στο έγγραφο αυτό.

               (5)

               Στις Νέες γραμμές δράσης, το Συμβούλιο υπογραμμίζει ότι η δράση της «Ενωσης για την πρόληψη της διάδοσης θα μπορούσε να χρησιμοποιεί επωφελώς την υποστήριξη που παρέχει ένα μη κυβερνητικό δίκτυο για τη Μη Διάδοση, το οποίο να συγκεντρώνει ινστιτούτα εξωτερικής πολιτικής και ερευνητικά κέντρα ειδικευμένα σε στρατηγικούς τομείς της'Ενωσης, ενώ ταυτόχρονα θα αξιοποιεί ήδη υπάρχοντα χρήσιμα δίκτυα. Ένα τέτοιο δίκτυο θα μπορούσε να επεκταθεί και σε ινστιτούτα τρίτων χωρών με τις οποίες η »Ενωση διεξάγει ειδικούς διαλόγους για θέματα μη διάδοσης.

               (6)

               Στις 15 και 16 Δεκεμβρίου 2005, το Ευρωπαϊκό Συμβούλιο ενέκρινε τη στρατηγική της ΕΕ για την καταπολέμηση της παράνομης συσσώρευσης και διακίνησης φορητών όπλων, ελαφρού οπλισμού και των πυρομαχικών τους (στο εξής «στρατηγική SALW της ΕΕ»), η οποία θέτει τις κατευθυντήριες γραμμές για τη δράση της Ενωσης στον τομέα των φορητών όπλων, του ελαφρού οπλισμού και των πυρομαχικών τους («SALW»). Η στρατηγική SALW της ΕΕ εκτιμά ότι η παράνομη συσσώρευση και το λαθρεμπόριο SALW και των πυρομαχικών τους συνιστούν σοβαρή απειλή για τη διεθνή ειρήνη και ασφάλεια.

               (7)

               Μεταξύ των στόχων της στρατηγικής SALW της ΕΕ συγκαταλέγεται η ανάγκη ενθάρρυνσης μιας αποτελεσματικής πολυμερούς προσέγγισης για την ανάπτυξη διεθνών, περιφερειακών και ενωσιακών μηχανισμών, καθώς και μηχανισμών στα κράτη μέλη της, κατά της προμήθειας και της αποσταθεροποιητικής διάδοσης των SALW και των πυρομαχικών τους.

               (8)

               Στις 26 Ιουλίου 2010, το Συμβούλιο εξέδωσε την απόφαση 2010/430/ΚΕΠΠΑ (1) που θέσπισε ευρωπαϊκό δίκτυο ανεξάρτητων κέντρων μελετών κατά της διάδοσης όπλων μαζικής καταστροφής και προβλέπει ότι η τεχνική εφαρμογή της εν λόγω απόφασης θα πραγματοποιηθεί από Κοινοπραξία Μη Διάδοσης της ΕΕ (εφεξής « Κοινοπραξία»).

               (9)

               Η επιλογή της Κοινοπραξίας ως μόνου δικαιούχου επιχορήγησης στην περίπτωση αυτή αιτιολογείται από τη βούληση της 'Ενωσης, στηριζόμενης από τα κράτη μέλη της, να συνεχίσει μια καρποφόρα συνεργασία με ένα δίκτυο κέντρων μελετών που συμβάλλει στη δημιουργία μιας κοινής ευρωπαϊκής νοοτροπίας για τη μη διάδοση και τον αφοπλισμό και βοηθά την «Ενωση να αναπτύξει και να χαράξει τις πολιτικές της σε αυτούς τους τομείς και να αυξήσει την προβολή της. Η ίδια η φύση της Κοινοπραξίας, η οποία οφείλει την ύπαρξή της στην 'Ενωση και εξαρτάται απόλυτα από την στήριξη της »Ενωσης, απαιτεί χρηματοδότηση 100 %. Η Κοινοπραξία δεν έχει ανεξάρτητους οικονομικούς πόρους ούτε νομική ικανότητα να συλλέξει άλλα κονδύλια. Επί πλέον η Κοινοπραξία δημιούργησε πέρα από τα τέσσερα διαχειριστικά κέντρα μελετών ένα δίκτυο που συγκεντρώνει περισσότερα από εξήντα κέντρα μελετών και κέντρα ερευνών τα οποία συνδυάζουν ολόκληρη σχεδόν τη μη κυβερνητική εμπειρογνωμοσύνη στην'Ενωση.

               (10)

               Μέχρι σήμερα η Κοινοπραξία έχει διοργανώσει δύο σεμινάρια εμπειρογνωμόνων της 'Ενωσης, στις Βρυξέλλες τον Μάιο 2011και τον Ιούνιο 2013, και δύο μείζονος σημασίας διεθνείς διασκέψεις για τη Μη Διάδοση, στις Βρυξέλλες τον Φεβρουάριο 2012και τον Σεπτέμβριο/Οκτώβριο 2013, ενώ προσέτι τριάντα ένα έγγραφα αναφοράς αποκλειστικού περιεχομένου δημοσιεύθηκαν στο δικτυακό τόπο της Κοινοπραξίας. Ο δικτυακός τόπος δρομολογήθηκε την άνοιξη του 2011 και επικαιροποιείται έκτοτε τακτικά, μεταξύ άλλων μέσω της δημοσίευσης διμηνιαίου ηλεκτρονικού ενημερωτικού δελτίου: nonproliferation.eu. Περισσότερα από εξήντα ευρωπαϊκά ανεξάρτητα κέντρα μελετών έχουν προσχωρήσει στο δίκτυο της Κοινοπραξίας από την έναρξη λειτουργίας της.

               (11)

               Με τις αποφάσεις 2010/799/ΚΕΠΠΑ (2) και 2012/422/ΚΕΠΠΑ (3) του Συμβουλίου, η Κοινοπραξία ανέλαβε τη διοργάνωση δύο σεμιναρίων «Για την προώθηση της δημιουργίας εμπιστοσύνης και προς στήριξη μιας διαδικασίας με σκοπό τη δημιουργία ζώνης απαλλαγμένης από όπλα μαζικής καταστροφής (ΟΜΚ) και τους φορείς τους στη Μέση Ανατολή», τα οποία πραγματοποιήθηκαν στις Βρυξέλλες τον Ιούλιο 2011 και τον Νοέμβριο 2012. Περαιτέρω, με την απόφαση 2013/43/ΚΕΠΠΑ του Συμβουλίου (4), η Κοινοπραξία ανέλαβε τη διοργάνωση δύο κλειστών σεμιναρίων με τα οποία κατέστη εφικτή η αίσια ολοκλήρωση των διαπραγματεύσεων για μια Συνθήκη για το διεθνές εμπόριο όπλων στη Διάσκεψη του ΟΗΕ του Μαρτίου 2013,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τους σκοπούς της συμβολής στην ενισχυμένη εφαρμογή της στρατηγικής της ΕΕ για τη Μη Διάδοση των ΟΜΚ, που βασίζεται στις αρχές της αποτελεσματικής πολυμερούς προσέγγισης, της πρόληψης και της συνεργασίας με τρίτες χώρες, η συνεχής προώθηση και στήριξη των δραστηριοτήτων του Ευρωπαϊκού δικτύου των ανεξάρτητων κέντρων μελετών για τη Μη Διάδοση παρατείνεται για 3 έτη, για την προώθηση των ακόλουθων στόχων:

               α)

               Ενθάρυνση του διαλόγου επί θεμάτων πολιτικής και ασφάλειας και η μακροπρόθεσμη συζήτηση μέτρων για την καταπολέμηση της διάδοσης ΟΜΚ και των φορέων τους, μέσα στις κοινωνίες των πολιτών, και ιδίως μεταξύ εμπειρογνωμόνων, ερευνητών και πανεπιστημιακών,

               β)

               παροχή στους συμμετέχοντες στα αρμόδια προπαρασκευαστικά όργανα του Συμβουλίου της δυνατότητας να συμβουλεύονται το δίκτυο για ζητήματα σχετικά με τη Μη Διάδοση, και οι εκπρόσωποι των κρατών μελών να μπορούν να μετέχουν στις συνεδριάσεις του δικτύου,

               γ)

               να αποτελέσει χρήσιμο σκαλοπάτι για δράση της 'Ενωσης και της διεθνούς κοινότητας για τη Μη Διάδοση, ιδίως με υποβολή εκθέσεων και/ή συστάσεων στους αντιπροσώπους του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφάλειας (ΥΕ),

               δ)

               συμβολή στην αυξημένη συνειδητοποίηση, εκ μέρους τρίτων χωρών, τόσο της απειλής που συνιστά η διάδοση όσο και της ανάγκης για συνεργασία με την Ένωση και στο πλαίσιο πολυμερών φόρουμ, ιδίως του ΟΗΕ, με σκοπό την πρόληψη, την αποτροπή, τη διακοπή και, ει δυνατόν, την κατάργηση προγραμμάτων διάδοσης που εμπνέουν ανησυχία παγκοσμίως,

               ε)

               συμβολή στην ανάπτυξη εμπειρογνωμοσύνης και θεσμικής ικανότητας σε θέματα Μη Διάδοσης και αφοπλισμού από κέντρα μελετών και κυβερνήσεις στην Ένωση και σε τρίτες χώρες.

         2.   Υπό το πρίσμα της στρατηγικής SALW της ΕΕ, το πεδίο δραστηριότητας του ευρωπαϊκού δικτύου ανεξάρτητων κέντρων μελετών για τη Μη Διάδοση δεν περιορίζεται μόνο στην εξέταση θεμάτων σχετικών με τις απειλές που προκαλεί η διάδοση των ΟΜΚ και των φορέων τους, αλλά καλύπτει και θέματα σχετικά με συμβατικά όπλα, συμπεριλαμβανομένων των SALW. Η υπαγωγή των συμβατικών όπλων στο πεδίο δραστηριότητας του δικτύου θα παράσχει ένα εξαιρετικό εργαλείο για διάλογο και συστάσεις για δράση της «Ενωσης στον τομέα αυτόν, στο πλαίσιο της υλοποίησης της στρατηγικής SALW της ΕΕ και της πολιτικής της »Ενωσης όσον αφορά τα συμβατικά όπλα.
   3.   Στο πλαίσιο αυτό, τα σχέδια προς υποστήριξη από την Ένωση καλύπτουν τις ακόλουθες συγκεκριμένες δραστηριότητες:

               α)

               Παροχή μέσων για τη διοργάνωση τριών ετήσιων συμβουλευτικών συνεδριάσεων και έως επτά σεμιναρίων ad-hoc για εμπειρογνώμονες και επαγγελματίες σχετικά με το πλήρες φάσμα των θεμάτων Μη Διάδοσης και αφοπλισμού που καλύπτει τόσο τα μη συμβατικά όσο και τα συμβατικά όπλα, με σκοπό την υποβολή εκθέσεων και/ή συστάσεων στους εκπροσώπους του ΥΕ,

               β)

               ίδρυση μιας υπηρεσίας βοηθείας στο πλαίσιο της Κοινοπραξίας που να παρέχει εμπειρογνωμοσύνη ad-hoc για ζητήματα συναφή με το πλήρες φάσμα των θεμάτων Μη Διάδοσης και αφοπλισμού που καλύπτει τόσο τα μη συμβατικά όσο και τα συμβατικά όπλα, και η οποία να δίνει απαντήσεις εντός δύο εβδομάδων,

               γ)

               παροχή μέσων για την πραγματοποίηση τριών μείζονος σημασίας ετησίων διασκέψεων με τρίτες χώρες και την κοινωνία των πολιτών σχετικά με τη Μη Διάδοση και τον αφοπλισμό ώστε να προωθηθεί διεθνώς η στρατηγική της ΕΕ για τη Μη Διάδοση ΟΜΚ και η στρατηγική SALW της ΕΕ, καθώς και σχετικά με τον ρόλο που διαδραματίζουν στο πεδίο αυτό τα θεσμικά όργανα της «Ενωσης και τα κέντρα μελετών στην 'Ενωση, με σκοπό την προβολή των πολιτικών της »Ενωσης στον τομέα αυτόν και την υποβολή εκθέσεων και/ή συστάσεων στους εκπροσώπους του ΥΕ,

               δ)

               παροχή των μέσων διαχείρισης και ανάπτυξης μιας διαδικτυακής πλατφόρμας για τη διευκόλυνση των επαφών και την ενίσχυση του ερευνητικού διαλόγου εντός του δικτύου των κέντρων μελέτης που αναλύουν θέματα πρόληψης της διάδοσης ΟΜΚ και συμβατικών όπλων, μεταξύ άλλων SALW, καθώς και εκπαίδευση της νέας γενιάς εμπειρογνωμόνων σε θέματα Μη Διάδοσης και αφοπλισμού,

               ε)

               παροχή μέσων ευαισθητοποίησης και ανάπτυξης εμπειρογνωμοσύνης και θεσμικής ικανότητας για θέματα Μη Διάδοσης σε κέντρα μελετών και σε κυβερνήσεις στην Ένωση και τρίτες χώρες,

               στ)

               εξέταση θεμάτων που προτείνουν τα κράτη μέλη και η Ευρωπαϊκή Υπηρεσία Εξωτερικής Δράσης (ΕΥΕΔ), στο πλαίσιο των συνολικών ερευνητικών δραστηριοτήτων της Κοινοπραξίας.

         Στο Παράρτημα περιέχεται διεξοδική περιγραφή των σχεδίων.
   Άρθρο 2
   1.   Ο ΥΕ είναι υπεύθυνος για την εφαρμογή της παρούσας απόφασης.
   2.   Η τεχνική υλοποίηση των σχεδίων που καλύπτουν τις αναφερόμενες στο άρθρο 1 παράγραφος 3 δραστηριότητες αναλαμβάνεται από την «Κοινοπραξία της ΕΕ για τη Μη Διάδοση», που βασίζεται στα ιδρύματα «La Fondation pour la Recherche Stratégique» (FRS), «Peace Research Institute Frankfurt» (HSFK/PRIF), «International Institute for Strategic Studies» (IISS) και «Stockholm International Peace Research Institute» (SIPRI). Η Κοινοπραξία επιτελεί αυτό το καθήκον, υπό την ευθύνη του ΥΕ. Προς τούτο, ο ΥΕ συνομολογεί τις απαραίτητες ρυθμίσεις με την Κοινοπραξία.
   3.   Τα κράτη μέλη και ΕΥΕΔ προτείνουν προτεραιότητες και θέματα ειδικού ενδιαφέροντος προς αξιολόγηση στο πλαίσιο των ερευνητικών προγραμμάτων της Κοινοπραξίας, που θα εξετάζονται σε έγγραφα εργασίας και σεμινάρια, σύμφωνα με τις πολιτικές της'Ενωσης.
   Άρθρο 3
   1.   Το ποσό δημοσιονομικής αναφοράς για την εκτέλεση των σχεδίων που καλύπτουν τις αναφερόμενες στο άρθρο 1 παράγραφος 3 δραστηριότητες ανέρχεται σε.3 600 000 EUR.
   2.   Η διαχείριση των δαπανών που χρηματοδοτούνται από το ποσό το οποίο ορίζεται στην παράγραφο 1 υπάγεται στις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που προβλέπονται στην παράγραφο 1. Προς τον σκοπό αυτό, η Επιτροπή συνάπτει χρηματοδοτική συμφωνία με την Κοινοπραξία. Η χρηματοδοτική συμφωνία ορίζει ότι η Κοινοπραξία εξασφαλίζει προβολή της συνεισφοράς της 'Ενωσης, αντίστοιχη με το ύψος της.
   4.   Η Επιτροπή επιδιώκει να συνάψει τη χρηματοδοτική συμφωνία της παραγράφου 3, το ταχύτερο δυνατό μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες που θα ανακύψουν κατά τη διαδικασία αυτή καθώς και για την ημερομηνία σύναψης της συμφωνίας.
   Άρθρο 4
   1.   Ο ΥΕ υποβάλλει στο Συμβούλιο έκθεση για την εφαρμογή της παρούσας απόφασης, βάσει τακτικών εκθέσεων που εκπονεί η Κοινοπραξία. Οι εν λόγω εκθέσεις αποτελούν τη βάση της αξιολόγησης που πραγματοποιεί το Συμβούλιο.
   2.   Η Επιτροπή υποβάλλει έκθεση επί των δημοσιονομικών πτυχών των σχεδίων που προβλέπονται στο άρθρο 1 παράγραφος 3.
   Άρθρο 5
   1.   Η παρούσα απόφαση τίθεται σε ισχύ την ημερομηνία της έκδοσής της.
   2.   Η παρούσα απόφαση λήγει 36 μήνες μετά την ημερομηνία σύναψης της χρηματοδοτικής συμφωνίας που προβλέπεται στο άρθρο 3 παράγραφος 3.
   Ωστόσο, λήγει έξι μήνες μετά την ημερομηνία της έναρξης ισχύος της, εφόσον δεν έχει συναφθεί χρηματοδοτική συμφωνία έως τότε.

      Βρυξέλλες, 10 Μαρτίου 2014.

            Για το Συμβούλιο

            Ο Πρόεδρος

         Γ. ΒΡΟΥΤΣΗΣ

      (1)  Απόφαση 2010/430/ΚΕΠΠΑ του Συμβουλίου, της 26ης Ιουλίου 2010, για τη δημιουργία ευρωπαϊκού δικτύου ανεξάρτητων κέντρων μελετών κατά της διάδοσης όπλων μαζικής καταστροφής προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 202 της 4.8.2010, σ. 5).

      (2)  Απόφαση 2010/799/ΚΕΠΠΑ του Συμβουλίου, της 13ης Δεκεμβρίου 2010, για υποστήριξη μιας διαδικασίας οικοδόμησης εμπιστοσύνης που να οδηγεί στη δημιουργία ζώνης απαλλαγμένης από όπλα μαζικής καταστροφής και τους φορείς τους στη Μέση Ανατολή προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 341 της 23.12.2010, σ. 27).

      (3)  Απόφαση 2010/799/ΚΕΠΠΑ του Συμβουλίου, της 13ης Δεκεμβρίου 2010, για υποστήριξη μιας διαδικασίας οικοδόμησης εμπιστοσύνης που να οδηγεί στη δημιουργία ζώνης απαλλαγμένης από όπλα μαζικής καταστροφής και τους φορείς τους στη Μέση Ανατολή προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 341 της 23.12.2010, σ. 27).

      (4)  Απόφαση 2013/43/ΚΕΠΠΑ του Συμβουλίου, της 22ας Ιανουαρίου 2013, για τη συνέχεια των δραστηριοτήτων της Ένωσης προς υποστήριξη των διαπραγματεύσεων για τη συνθήκη για το εμπόριο όπλων, στο πλαίσιο της Ευρωπαϊκής Στρατηγικής για την Ασφάλεια (EE L 20 της 23.1.2013, σ. 53).

      ΠΑΡΑΡΤΗΜΑ

         ΕΥΡΩΠΑΪΚΟ ΔΙΚΤΥΟ ΑΝΕΞΑΡΤΗΤΩΝ ΚΕΝΤΡΩΝ ΜΕΛΕΤΩΝ ΓΙΑ ΘΕΜΑΤΑ ΜΗ ΔΙΑΔΟΣΗΣ ΠΡΟΣ ΥΠΟΣΤΗΡΙΞΗ ΤΗΣ ΕΦΑΡΜΟΓΗΣ ΤΗΣ ΣΤΡΑΤΗΓΙΚΗΣ ΤΗΣ ΕΕ ΚΑΤΑ ΤΗΣ ΔΙΑΔΟΣΗΣ ΟΠΛΩΝ ΜΑΖΙΚΗΣ ΚΑΤΑΣΤΡΟΦΗΣ (ΣΤΡΑΤΗΓΙΚΗ ΤΗΣ ΕΕ ΓΙΑ ΤΗ ΜΗ ΔΙΑΔΟΣΗ ΟΜΚ)

      1.   Στόχοι

      Στόχος της παρούσας απόφασης είναι η επιβεβαίωση και περαιτέρω υλοποίηση της σύστασης για χάραξη πολιτικής, η οποία διατυπώθηκε από το Συμβούλιο στις 8 Δεκεμβρίου 2008, στο έγγραφο με τίτλο «Νέες γραμμές για δράση της Ευρωπαϊκής Ένωσης κατά την καταπολέμηση της διάδοσης όπλων μαζικής καταστροφής και των φορέων τους». Σύμφωνα με το έγγραφο αυτό, η δράση της ΕΕ κατά της διάδοσης θα μπορούσε να χρησιμοποιεί επωφελώς τη στήριξη που παρέχει ένα μη κυβερνητικό δίκτυο για τη μη διάδοση, το οποίο θα συγκεντρώνει ινστιτούτα και ερευνητικά κέντρα εξωτερικής πολιτικής, ειδικευμένα σε στρατηγικούς τομείς της ΕΕ, ενώ ταυτόχρονα θα αξιοποιεί ήδη υπάρχοντα χρήσιμα δίκτυα. Ένα τέτοιο δίκτυο θα μπορούσε να επεκταθεί και σε ινστιτούτα τρίτων χωρών με τις οποίες η ΕΕ διεξάγει ειδικούς διαλόγους για θέματα μη διάδοσης.
      Αυτό το δίκτυο ανεξάρτητων κέντρων μελετών για τη μη διάδοση θα συνεχίσει να ενθαρρύνει τον διάλογο επί θεμάτων πολιτικής και ασφάλειας και τη μακρόπνοη συζήτηση μέτρων για την καταπολέμηση της διάδοσης (ΟΜΚ) και των φορέων τους καθώς και για τα συναφή θέματα αφοπλισμού, στις κοινωνίες των πολιτών, ιδίως μεταξύ εμπειρογνωμόνων, ερευνητών και πανεπιστημιακών.
      Οι εργασίες του δικτύου θα εκτείνονται και σε θέματα σχετικά με τα συμβατικά όπλα, συμπεριλαμβανομένων των SALW, καθώς και μέτρων για την εξασφάλιση της συνεχούς εφαρμογής της στρατηγικής της ΕΕ για την καταπολέμηση της παράνομης συσσώρευσης και διακίνησης φορητών όπλων, ελαφρού οπλισμού (SALW) και των πυρομαχικών τους. Το δίκτυο θα βοηθήσει να αναπτυχθούν νέες πτυχές της δράσης της Ένωσης ώστε να καλύπτονται όλες οι διαστάσεις, τόσο πρόληψης όσο και αντίδρασης, των προβλημάτων ασφάλειας που συνδέονται με τα συμβατικά όπλα, μεταξύ άλλων της παράνομης διακίνησης και της υπερβολικής συσσώρευσης SALW και των πυρομαχικών τους, όπως προβλέπει η σχετική στρατηγική της ΕΕ. Η αποτροπή του παράνομου και ανεξέλεγκτου εμπορίου συμβατικών όπλων, περιλαμβανομένων των SALW, αναγνωρίσθηκε επίσης ως προτεραιότητα της ΕΕ στο πλαίσιο της διαδικασίας της σύμβασης για το εμπόριο όπλων.
      Το δίκτυο μπορεί να συμβάλει στην αυξημένη συνειδητοποίηση από χώρες εκτός της ΕΕ, τόσο των απειλών που συνιστά η διάδοση ΟΜΚ και συμβατικών όπλων, περιλαμβανομένης της παράνομης διακίνησης και της υπερβολικής συσσώρευσης SALW και των πυρομαχικών τους, όσο και της ανάγκης για συνεργασία με την ΕΕ και στο πλαίσιο πολυμερών φόρουμ, ιδίως του ΟΗΕ, με σκοπό την πρόληψη, την αποτροπή, τη διακοπή και, ει δυνατόν, την κατάργηση προγραμμάτων διάδοσης που εμπνέουν ανησυχία παγκοσμίως, καθώς και την παράνομη διακίνηση και την υπερβολική συσσώρευση SALW και των πυρομαχικών τους.
      Η Ένωση επιθυμεί να υποστηρίξει το δίκτυο αυτό ως εξής:

                  —

                  μέσω της διοργάνωσης τακτικών σεμιναρίων της 'Ενωσης και, εφόσον είναι αναγκαίο, ad-hoc συνεδριάσεων διπλωματών και πανεπιστημιακών εμπειρογνωμόνων σχετικά με σημαντικά γεγονότα και θέματα στο πεδίο της μη διάδοσης ΟΜΚ και SALW, με σκοπό την υποβολή εκθέσεων και/ή συστάσεων στους εκπροσώπους του ΥΕ,

                  —

                  μέσω διοργάνωσης μείζονος σημασίας ετησίων διασκέψεων και, εφόσον είναι αναγκαίο, προπαρασκευαστικών συνεδριάσεων με σκοπό την υποβολή εκθέσεων και/ή συστάσεων στους εκπροσώπους του ΥΕ,

                  —

                  μέσω περαιτέρω συντήρησης, διαχείρισης και ανάπτυξης μιας διαδικτυακής πλατφόρμας και συναφών δικτύων κοινωνικών επαφών, ώστε να διευκολύνονται οι επαφές και να καλλιεργείται ο ερευνητικός διάλογος εντός του δικτύου των κέντρων μελετών για τη μη διάδοση,

                  —

                  μέσω ανάδειξης δεξιοτήτων και διευκόλυνσης της μεταβίβασης τεχνογνωσίας σχετικά με τις πολιτικές της ΕΕ για τη μη διάδοση και τον αφοπλισμό σε ολόκληρη την 'Ενωση και σε τρίτες χώρες.

            2.   Οργάνωση του δικτύου

      Το δίκτυο είναι ανοικτό σε όλα τα συναφή κέντρα μελετών και ερευνητικά ινστιτούτα της Ένωσης και των συνδεδεμένων κρατών, και σέβεται πλήρως την έκφραση διαφορετικών απόψεων εντός της 'Ενωσης.
      Το δίκτυο θα συνεχίσει να διευκολύνει τις επαφές μεταξύ μη κυβερνητικών εμπειρογνωμόνων, αντιπροσώπων των κρατών μελών και θεσμικών οργάνων της 'Ενωσης. Το δίκτυο θα είναι πρόθυμο να περιλάβει στους κόλπους του μη κυβερνητικούς φορείς από τρίτες χώρες, σύμφωνα με τις στρατηγικές της ΕΕ για ΟΜΚ και SALW, που βασίζονται στις έννοιες του πλουραλισμού και της διεθνούς συνεργασίας. Το πεδίο της εντολής του δικτύου καλύπτει τη μη διάδοση ΟΜΚ και των φορέων τους, τον αφοπλισμό και θέματα σχετικά με συμβατικά όπλα, συμπεριλαμβανομένων των SALW.
      Οι συμμετέχοντες στα αρμόδια προπαρασκευαστικά όργανα του Συμβουλίου (CODUN/CONOP/COARM κ.λπ.) θα μπορούν να συμβουλεύονται το δίκτυο για θέματα σχετικά με τη μη διάδοση και τα συμβατικά όπλα, συμπεριλαμβανομένων των SALW, και οι αντιπρόσωποί του μπορούν να παρίστανται στις συνεδριάσεις του δικτύου. Οι συνεδριάσεις του δικτύου μπορεί, όταν είναι εφικτό, να διοργανώνονται εκ παραλλήλου με τις συνεδριάσεις των ομάδων.
      Η διεύθυνση του σχεδίου θα συνεχίσει να υπάγεται στην «Κοινοπραξία της ΕΕ για τη Μη Διάδοση», που σχηματίστηκε από τα ιδρύματα FRS, HSFK/PRIF, IISS και SIPRI, στην οποία θα ανατεθεί η διαχείριση του σχεδίου σε στενή συνεργασία με τους εκπροσώπους του ΥΕ.
      Η Κοινοπραξία θα καλέσει, κατόπιν διαβούλευσης με τους εκπροσώπους του ΥΕ και με τα κράτη μέλη, τους συμμετέχοντες, που έχουν εμπειρογνωμοσύνη σε πολιτικές μη διάδοσης και αφοπλισμού ΟΜΚ και συμβατικών όπλων, σε σεμινάρια εμπειρογνωμόνων και ετήσιες μείζονος σημασίας διασκέψεις και θα τους ζητήσει να γνωστοποιήσουν τις δημοσιεύσεις και τις δραστηριότητές τους στο σχετικό δικτυακό τόπο.
      3.   Περιγραφή των σχεδίων

      3.1.   Σχέδιο 1: Διοργάνωση τριών ετήσιων συμβουλευτικών συνεδριάσεων και έως επτά ad hoc σεμιναρίων για διπλωμάτες και πανεπιστημιακούς εμπειρογνώμονες με εκπόνηση έκθεσης και/ή συστάσεων

      3.1.1.   Σκοπός του σχεδίου

      Στόχος των ετήσιων συμβουλευτικών συνεδριάσεων και των ad hoc σεμιναρίων είναι η διεξαγωγή διαλόγου συναφούς με την ασφάλεια μεταξύ εμπειρογνωμόνων και υπαλλήλων της 'Ενωσης, καθώς και πανεπιστημιακών με θέμα τις τρέχουσες προκλήσεις στο πεδίο της Μη Διάδοσης και του αφοπλισμού ΟΜΚ, των φορέων τους και των συμβατικών όπλων, συμπεριλαμβανομένων των SALW. Τα σεμινάρια θα πρέπει να προωθήσουν περαιτέρω τη συνεργασία στο πλαίσιο του ευρωπαϊκού δικτύου ανεξαρτήτων κέντρων μελετών για τη Μη Διάδοση τα οποία είναι εγκατεστημένα στα κράτη μέλη της Ένωσης.
      3.1.2.   Αποτελέσματα του σχεδίου

                  —

                  Ανταλλαγή πληροφοριών και αναλύσεων για τις τρέχουσες τάσεις της διάδοσης μεταξύ πολιτικών παραγόντων και πανεπιστημιακών εμπειρογνωμόνων από κράτη μέλη, καθώς και του εξειδικευμένου προσωπικού της ΕΥΕΔ και των θεσμικών οργάνων της 'Ενωσης,

                  —

                  Συζήτηση για τους βέλτιστους τρόπους και τα μέσα εφαρμογής των πολιτικών της 'Ενωσης κατά της διάδοσης,

                  —

                  Αξιοποίηση του ευρωπαϊκού δικτύου ανεξάρτητων κέντρων μελέτης για τη μη διάδοση,

                  —

                  Παροχή εποικοδομητικής ανάδρασης στην Ένωση σχετικά με τις στρατηγικές της κατά της διάδοσης ΟΜΚ και SALW από ανεξάρτητα κέντρα μελετών της 'Ενωσης και παροχή συστάσεων από επαγγελματίες προς τα κέντρα μελετών για με τα πλέον συναφή με την συγκεκριμένη πολιτική θέματα προς περαιτέρω έρευνα,

                  —

                  Καθορισμός συναφών θεμάτων του τομέα της μη διάδοσης και του αφοπλισμού για εκθέσεις προσανατολισμένες σε μέτρα πολιτικής,

                  —

                  Παραγωγή εκθέσεων προσανατολισμένων σε μέτρα πολιτικής μαζί με δέσμη συστάσεων που αποσκοπούν σε δράσεις προς τον εκπρόσωπο του ΥΕ. Οι εκθέσεις αυτές θα διανέμονται στα αρμόδια θεσμικά όργανα της Ένωσης και στα κράτη μέλη.

            3.1.3.   Περιγραφή του σχεδίου

      Το σχέδιο προβλέπει τη διοργάνωση τριών ετήσιων συμβουλευτικών συνεδριάσεων και έως επτά σεμιναρίων ad-hoc για εμπειρογνώμονες και την προετοιμασία συναφών εκθέσεων και/ή συστάσεων.
      Η ημερήσια διάταξη αυτών των εκδηλώσεων πρέπει να εκπονείται σε στενή συνεργασία με τις ομάδες ΚΕΠΠΑ του Συμβουλίου στους τομείς της Μη Διάδοσης και του αφοπλισμού (CODUN/CONOP/CODUN Space), των μεταφορών SALW και συμβατικών όπλων (COARM και COARM ATT). Στα σεμινάρια θα πρέπει να εξετάζονται τόσο οι βραχυπρόθεσμες όσο και μεσοπρόθεσμες προκλήσεις που αντιμετωπίζει η «Ενωση στους τομείς της Μη Διάδοσης και του αφοπλισμού στις κάτωθι κατηγορίες όπλων: ΟΜΚ και φορείς τους, συμβατικά όπλα μεταξύ άλλων SALW, όπλα νέου τύπου και φορείς. Τα σεμινάρια θα πρέπει να παρέχουν ειδικότερα μια ευκαιρία για τους υπεύθυνους προς λήψη αποφάσεων στην »Ενωση να εστιάσουν σε προκλήσεις και τάσεις μεγαλύτερης εμβέλειας στο πεδίο των εν λόγω όπλων καθώς και σε άλλα θέματα που υπερβαίνουν τις καθημερινές τους ενασχολήσεις.
      Οι ετήσιες συμβουλευτικές συνεδριάσεις διαρκούν μιάμιση ημέρα, προβλέπεται δε η συμμετοχή σε αυτές έως εκατό προσώπων από κέντρα μελετών της «Ενωσης, των κρατών μελών και των θεσμικών οργάνων της 'Ενωσης, ειδικευμένων σε θέματα Μη Διάδοσης και συμβατικών όπλων,συμπ εριλαμβανομένων των SALW. Αυτά τα σεμινάρια θα πρέπει να εξυπηρετούν κυρίως συμβουλευτικούς σκοπούς μεταξύ των κέντρων μελετών της »Ενωσης για τη Μη Διάδοση, της Ένωσης και των κρατών μελών της.
      Τα ad hoc σεμινάρια έχουν μεγίστη διάρκεια έως δύο ημέρες, προβλέπεται σε η συμμετοχή σε αυτά έως σαράντα πέντε προσώπων θα οποία θα καθορίζονται κατά περίπτωση. Τα εν λόγω σεμινάρια θα πρέπει να εξυπηρετούν κυρίως συμβουλευτικούς σκοπούς μεταξύ των κέντρων μελετών της 'Ενωσης για τη Μη Διάδοση, της Ένωσης και των κρατών μελών της σε ad hoc βάση, προκειμένου να εξετάζονται σημαντικά γεγονότα και πολιτικές επιλογές της 'Ενωσης καθώς και να παρέχεται η ευκαιρία στα κέντρα μελετών της «Ενωσης, στα κράτη μέλη και στα θεσμικά όργανα της 'Ενωσης να προσεγγίζουν συγκεκριμένες ομάδες εντός και εκτός της »Ενωσης.
      Οι ετήσιες συμβουλευτικές συνεδριάσεις θα πρέπει να πραγματοποιούνται στις Βρυξέλλες ενώ έως τρία ad hoc σεμινάρια εμπειρογνωμόνων μπορούν να πραγματοποιούνται εκτός Ένωσης.
      3.2.   Σχέδιο 2: Διοργάνωση μιας ετήσιας διάσκεψης μείζονος σημασίας με εκπόνηση εκθέσεων και/ή συστάσεων

      3.2.1.   Σκοπός του σχεδίου

      Στις ετήσιες διασκέψεις μείζονος σημασίας για τη Μη Διάδοση και τον αφοπλισμό, όπου θα συμμετέχουν κυβερνητικοί εμπειρογνώμονες, ανεξάρτητα κέντρα μελετών και άλλοι εξειδικευμένοι πανεπιστημιακοί από την Ένωση και από συνδεδεμένες καθώς και τρίτες χώρες, θα συζητούνται και θα προσδιορίζονται περαιτέρω μέτρα για την καταπολέμηση της διάδοσης ΟΜΚ και των φορέων τους και για την επίτευξη συναφών στόχων αφοπλισμού καθώς και θα αντιμετωπίζονται προκλήσεις στον τομέα των συμβατικών όπλων, μεταξύ άλλων για την καταπολέμηση της παράνομης διακίνησης και της υπερβολικής συσσώρευσης SALW και των πυρομαχικών τους. Η ετήσια διάσκεψη, ως εμβληματική εκδήλωση του σχεδίου, θα εφιστά αυξημένη προσοχή σε διεθνές επίπεδο στη στρατηγική της ΕΕ για τη μη διάδοση των ΟΜΚ και στις προσπάθειες εφαρμογής της που καταβάλλονται από τα θεσμικά όργανα της 'Ενωσης καθώς και στις συναφείς εργασίες ανεξάρτητων κέντρων μελέτης και πανεπιστημιακών εμπειρογνωμόνων στα κράτη μέλη.
      Οι ετήσιες διασκέψεις θα χρησιμεύσουν επίσης για την ενίσχυση του ρόλου και της συνοχής των ευρωπαϊκών κέντρων μελετών που ειδικεύονται σε τομείς συναφείς με τη Μη Διάδοση, θα βοηθήσουν δε στην κατοχύρωση των ικανοτήτων σε αυτά και σε άλλα ιδρύματα, μεταξύ άλλων σε περιοχές της υφηλίου στις οποίες δεν υπάρχει διεξοδική εμπειρογνωμοσύνη σχετικά με τη μη διάδοση.
      Οι ετήσιες διασκέψεις και οι τυχόν προπαρασκευαστικές συνεδριάσεις θα εξετάζουν ζητήματα συναφή με τη μη διάδοση τα οποία παρουσιάζουν ενδιαφέρον για την ΕΥΕΔ. Βάσει των εν λόγω συζητήσεων και άλλων εργασιών που εποπτεύει η Κοινοπραξία, θα εκπονούνται εκθέσεις προσανατολισμένες σε μέτρα πολιτικής, συνοδευόμενες από δέσμη συστάσεων προσανατολισμένων σε δράσεις, που θα υποβάλλονται στους εκπροσώπους του ΥΕ. Η έκθεση θα διανέμεται στα αρμόδια θεσμικά όργανα της 'Ενωσης και στα κράτη μέλη και θα διατίθεται ηλεκτρονικά μέσω διαδικτύου.
      3.2.2.   Αποτελέσματα του σχεδίου

                  —

                  Καθιέρωση μιας διεθνούς διάσκεψης μείζονος σημασίας υπό την αιγίδα της Ευρώπης για τη μη διάδοση και τον αφοπλισμό, η οποία θα καταστεί ο βασικός τόπος για την προώθηση στρατηγικών συζητήσεων σχετικά με μέτρα καταπολέμησης της διάδοσης ΟΜΚ και των φορέων τους και για την επίτευξη συναφών στόχων αφοπλισμού, καθώς και για την αντιμετώπιση προκλήσεων στον τομέα των συμβατικών όπλων, μεταξύ άλλων για την καταπολέμηση της παράνομης διακίνησης και της υπερβολικής συσσώρευσης SALW και των πυρομαχικών τους,

                  —

                  Ενίσχυση της προβολής των πολιτικών της 'Ενωσης στον τομέα της Μη Διάδοσης των ΟΜΚ και των SALW και της δράσης κατά της χρήσης χημικών, βιολογικών, ραδιολογικών και πυρηνικών μέσων (ΧΒΡΠ) καθώς και της ευαισθητοποίησης των δημοσίων υπαλλήλων, του πανεπιστημιακού κόσμου και της κοινωνίας των πολιτών σε τρίτες χώρες σχετικά με τις εν λόγω πολιτικές και δράση,

                  —

                  Προώθηση του ρόλου και της συνοχής του ευρωπαϊκού δικτύου ανεξάρτητων κέντρων μελετών για τη Μη Διάδοση, του ρόλου της 'Ενωσης στον τομέα αυτόν και δημιουργία εμπειρογνωμοσύνης για τη μη διάδοση σε χώρες όπου αυτή είναι ανεπαρκής, μεταξύ άλλων σε τρίτες χώρες,

                  —

                  Υποβολή εκθέσεων προσανατολισμένων σε μέτρα πολιτικής και/ή συνοδευόμενων από συστάσεις στραμμένες σε δράσεις, που θα ενισχύσουν την υλοποίηση των στρατηγικών της ΕΕ για τα ΟΜΚ και τα SALW και θα αποτελούν ένα χρήσιμο σκαλοπάτι για την ανάληψη δράσεων στον τομέα της μη διάδοσης και των συμβατικών όπλων από την 'Ενωση και τη διεθνή κοινότητα,

                  —

                  Αύξηση της ευαισθητοποίησης και των γνώσεων των θεσμικών οργάνων της Ένωσης, των κρατών μελών, της κοινωνίας των πολιτών και των τρίτων χωρών, σχετικά με τις απειλές που συνδέονται με τα ΟΜΚ και τους φορείς τους, ώστε να βελτιώσουν την ικανότητα πρόβλεψης.

            3.2.3.   Περιγραφή του σχεδίου

      Το σχέδιο προβλέπει τη διοργάνωση ετήσιων μείζονος σημασίας διασκέψεων, με προπαρασκευαστικές συνεδριάσεις αν είναι αναγκαίες, και την εκπόνηση συναφών εκθέσεων και/ή συστάσεων:

                  —

                  Μια ετήσια διάσκεψη διάρκειας μιάμισης ημέρας που θα πραγματοποιείται στις Βρυξέλλες με τη συμμετοχή τριακοσίων εμπειρογνωμόνων από κέντρα μελετών, τον πανεπιστημιακό κόσμο και κυβερνήσεις της Ένωσης, συνδεδεμένων κρατών και τρίτων χωρών οι οποίοι ειδικεύονται σε θέματα μη διάδοσης, αφοπλισμού, ελέγχου των όπλων και συμβατικών όπλων περιλαμβανομένων των SALW,

                  —

                  Ανάπτυξη της «νέας γενιάς» ειδικών, μεταξύ άλλων από χώρες εκτός Ευρώπης και Βορείου Αμερικής, οι οποίοι θα προσκαλούνται για μια επιπλέον ημέρα πριν ή μετά τη διάσκεψη με σκοπό την εξειδικευμένη επιμόρφωση και την παρουσίαση των συγκεκριμένων ιδρυμάτων της ΕΕ,

                  —

                  Εκθέσεις προσανατολισμένες σε μέτρα πολιτικής και/ή συνοδευόμενες από συστάσεις στραμμένες προς δράσεις, που θα ενισχύουν την υλοποίηση των στρατηγικών της ΕΕ για τα ΟΜΚ και τα SALW.

            3.3.   Σχέδιο 3: Ίδρυση και διαχείριση μιας υπηρεσίας βοήθειας Help-Desk

      3.3.1.   Σκοπός του σχεδίου

      Η ίδρυση και διαχείριση μιας υπηρεσίας βοήθειας Help-Desk στο πλαίσιο της Κοινοπραξίας η οποία να παρέχει ad-hoc εμπειρογνωμοσύνη σε ζητήματα σχετικά με το πλήρες φάσμα των θεμάτων Μη Διάδοσης και αφοπλισμού που καλύπτουν τόσο τα μη συμβατικά όσο και τα συμβατικά όπλα, θα προσφέρει ενημερωτικά στοιχεία και θα διευκολύνει τη διαμόρφωση της πολιτικής δράσης της ΕΥΕΔ σχετικά με ειδικά και επείγοντα θέματα.
      3.3.2.   Αποτελέσματα του σχεδίου

                  —

                  Διαχείριση ad-hoc αιτήσεων έρευνας, με απαντήσεις εντός προθεσμίας δύο εβδομάδων, σε ειδικά θέματα, οι οποίες υποβάλλονται από την ΕΥΕΔ,

                  —

                  Προώθηση ad-hoc διαλόγου για ειδικά θέματα μεταξύ των κέντρων μελετών της Κοινοπραξίας και της ΕΥΕΔ,

                  —

                  Δυνατότητα για την ΕΥΕΔ να στηρίζεται στην ad-hoc εμπειρογνωμοσύνη και στους ερευνητικούς πόρους της Κοινοπραξίας για βραχυπρόθεσμες και ευκαιριακές αιτήσεις.

            3.3.3.   Περιγραφή του σχεδίου

      Τα σχέδια θα παρέχουν έως είκοσι έγγραφα εμπειρογνωμόνων 5 έως 10 σελίδων εντός προθεσμίας δύο εβδομάδων, σχετικά με τρέχοντα θέματα μη διάδοσης και αφοπλισμού, κατόπιν αιτήσεως της ΕΥΕΔ, τα οποία θα βασίζονται σε μια επιθεώρηση της υπάρχουσας πανεπιστημιακής βιβλιογραφίας (μη πρωτότυπη έρευνα).
      3.4.   Σχέδιο 4: Διαχείριση και ανάπτυξη μιας διαδικτυακής πλατφόρμας

      3.4.1.   Σκοπός του σχεδίου

      Η συντήρηση και ανάπτυξη ενός δικτυακού τόπου στο διαδίκτυο θα διευκολύνει τις επαφές στα διαστήματα μεταξύ των διασκέψεων του δικτύου και θα ευνοεί τον διάλογο μεταξύ των κέντρων μελετών για τη Μη Διάδοση. Τα θεσμικά όργανα της 'Ενωσης και τα κράτη μέλη θα επωφεληθούν επίσης από ένα δικτυακό τόπο αποκλειστικής χρήσης, μέσω του οποίου οι συμμετέχοντες στο δίκτυο είναι ελεύθεροι να ανταλλάσσουν πληροφορίες και τις ιδέες τους και να δημοσιεύουν τις μελέτες τους για τη μη διάδοση ΟΜΚ και των φορέων τους, καθώς και για θέματα συμβατικών όπλων, συμπεριλαμβανομένων των SALW. Ο δικτυακός τόπος θα συνεχίσει να συνοδεύεται από το ηλεκτρονικό ενημερωτικό δελτίο. Το σχέδιο θα παρέχει δυνατότητα συνέχειας και παρακολούθησης των γεγονότων σε απευθείας σύνδεση και θα αποτελεί παράθυρο για την ευρωπαϊκή έρευνα. Θα συμβάλει στην αποτελεσματική διάδοση των ερευνητικών αποτελεσμάτων τόσο μεταξύ της κοινότητας των κέντρων μελετών όσο και στους κυβερνητικούς κύκλους. Αυτό θα οδηγήσει σε καλύτερη προβλεπτική ικανότητα και γνώση των απειλών που συνδέονται με τη διάδοση των ΟΜΚ και των φορέων τους, καθώς και των συμβατικών όπλων, συμπεριλαμβανομένης της παράνομης διακίνησης και της υπερβολικής συσσώρευσης SALW και των πυρομαχικών τους.
      3.4.2.   Αποτελέσματα του σχεδίου

                  —

                  Διαχείριση μιας πλατφόρμας όπου τα κέντρα μελετών για τη Μη Διάδοση θα μπορούν να ανταλλάσσουν συνεχώς τις ανεξάρτητες απόψεις και αναλύσεις τους σχετικά με θέματα διάδοσης ΟΜΚ και συμβατικών όπλων, συμπεριλαμβανομένων των SALW,

                  —

                  Επέκταση, διαχείριση και επικαιροποίηση του υπάρχοντος δικτύου ανεξαρτήτων κέντρων μελετών,

                  —

                  Προώθηση καλύτερης κατανόησης των στρατηγικών της 'Ενωσης κατά της διάδοσης των ΟΜΚ και των SALW εντός της κοινωνίας των πολιτών, και λειτουργία διεπαφής μεταξύ της Ένωσης και του δικτύου κέντρων μελετών,

                  —

                  Μόνιμη δυνατότητα δωρεάν φόρτωσης εγγράφων από τις συναντήσεις του δικτύου, αλλά και από άλλα ανεξάρτητα κέντρα μελετών που μπορεί να επιθυμούν να γνωστοποιήσουν τα αποτελέσματα ερευνών τους δωρεάν,

                  —

                  Αύξηση της ευαισθητοποίησης και των γνώσεων των θεσμικών οργάνων της'Ενωσης, των κρατών μελών, της κοινωνίας των πολιτών και των τρίτων χωρών, σχετικά με τις απειλές που συνδέονται με τα συμβατικά όπλα, με τα ΟΜΚ και τους φορείς τους, δίνοντάς τους τη δυνατότητα βελτιωμένης πρόβλεψης.

            3.4.3.   Περιγραφή του σχεδίου

                  —

                  Θα μπορούσε να αναπτυχθεί η χρήση ενός πρότυπου τεχνολογικά δικτύου κοινωνικών επαφών, εφόσον αυτό είναι εφικτό και ενδεδειγμένο, που να επιτρέπει την ενεργό επικοινωνία και ανταλλαγή πληροφοριών σε απευθείας σύνδεση μεταξύ των συμμετεχόντων στο δίκτυο, εντός οικείου περιβάλλοντος.

                  —

                  Η Κοινοπραξία, επιφορτισμένη με το σχέδιο, θα είναι υπεύθυνη για την υποδοχή, τον σχεδιασμό και την τεχνική συντήρηση της ιστοσελίδας.

                  —

                  Οι πολιτικές της'Ενωσης για θέματα διάδοσης των ΟΜΚ και των συμβατικών όπλων, μεταξύ άλλων των SALW, θα συνοδεύονται και θα υποστηρίζονται από την κατάλληλη τεκμηρίωση σε τακτική βάση.

                  —

                  Οι δημοσιεύσεις της Κοινοπραξίας θα προωθούνται και θα υποστηρίζονται από ειδικά ιστορικά αρχεία.

                  —

                  Θα προωθούνται και θα αναμεταδίδονται στον δικτυακό τόπο οι διασκέψεις που θα διοργανώνει η Κοινοπραξία (έγγραφα αναφοράς, ημερήσια διάταξη, παρουσιάσεις, βιντεογράφηση ανοικτών συνεδριάσεων κατά περίπτωση)

                  —

                  Θα δημοσιεύεται ηλεκτρονικό ενημερωτικό δελτίο σε διμηνιαία βάση προκειμένου να καλύπτονται τα νέα από τα ιδρύματα για τη Μη Διάδοση εντός της 'Ενωσης και να παρακολουθούνται οι πανεπιστημιακές εργασίες των ερευνητικών κέντρων του δικτύου.

                  —

                  Θα δημοσιεύονται ειδικές εκθέσεις σε μηνιαία βάση για επίκαιρα θέματα συναφή με τη διάδοση ΟΜΚ τα συμβατικά όπλα, συμπεριλαμβανομένων των SALW.

            3.5.   Σχέδιο 5: Δημοσιεύσεις

      3.5.1.   Σκοπός του σχεδίου

                  —

                  Παροχή έως είκοσι εγγράφων αναφοράς για θέματα συναφή με τη Μη Διάδοση ΟΜΚ, των φορέων τους, των SALW και του αφοπλισμού.

                  —

                  Παροχή πληροφοριών και αναλύσεων που να μπορούν να τροφοδοτούν το διάλογο για την πολιτική και την ασφάλεια ο οποίος θα αφορά μέτρα καταπολέμησης της διάδοσης ΟΜΚ και των φορέων τους, πρωτίστως από εμπειρογνώμονες, ερευνητές και πανεπιστημιακούς.

                  —

                  Παροχή ενός μέσου το οποίο θα μπορούν να χρησιμοποιούν οι συμμετέχοντες στα αρμόδια προπαρασκευαστικά όργανα του Συμβουλίου για να ενημερώνουν τις συζητήσεις τους σχετικά την πολιτική και την πρακτική της ΕΕ για τη Μη Διάδοση.

                  —

                  Έκφραση ιδεών, πληροφοριών και αναλύσεων που να μπορούν να στηρίξουν την ανάπτυξη των δράσεων για τη Μη Διάδοση σε επίπεδο'Ενωσης.

            3.5.2.   Αποτελέσματα του σχεδίου

                  —

                  Ενίσχυση του διαλόγου για την πολιτική και την ασφάλεια ο οποίος θα αφορά μέτρα καταπολέμησης της διάδοσης ΟΜΚ και των φορέων τους, πρωτίστως από εμπειρογνώμονες, ερευνητές και πανεπιστημιακούς.

                  —

                  Αυξημένη ευαισθητοποίηση, γνώσεις και κατανόηση στο πλαίσιο των κοινωνιών των πολιτών και των κυβερνήσεων γύρω από θέματα της πολιτικής της ΕΕ για τη μη διάδοση και τον αφοπλισμό.

                  —

                  Παροχή πολιτικών και/ή επιχειρησιακών επιλογών στον ΥΕ, τα θεσμικά όργανα της Ένωσης και τα κράτη μέλη.

                  —

                  Τροφοδότηση ιδεών, πληροφοριών και αναλύσεων που να μπορούν να στηρίξουν την ανάπτυξη των δράσεων για τη μη διάδοση σε επίπεδο'Ενωσης.

            3.5.3.   Περιγραφή του σχεδίου

      Το σχέδιο προβλέπει την εκπόνηση και δημοσίευση έως είκοσι εγγράφων αναφοράς. Η σύνταξη των εγγράφων αναφοράς θα γίνει από την Κοινοπραξία ή κατά παραγγελία αυτής. Τα εν λόγω έγγραφα δεν θα αντανακλούν απαραιτήτως τις απόψεις των θεσμικών οργάνων της ‘Ένωσης ούτε των κρατών μελών.
      Τα έγγραφα αναφοράς θα καλύπτουν θέματα κατόπιν εντολής της Κοινοπραξίας. Κάθε έγγραφο θα σκιαγραφεί πολιτικές και/ή επιχειρησιακές επιλογές.
      Τα έγγραφα αναφοράς θα έχουν μορφή και ύφος που θα τα καθιστούν προσιτά και κατανοητά σε στοχευμένες ομάδες.
      Όλα τα έγγραφα αναφοράς μπορούν να δημοσιεύονται στο δικτυακό τόπο της Κοινοπραξίας.
      3.6.   Σχέδιο 6: Εκπαίδευση

      3.6.1.   Σκοπός του σχεδίου

                  —

                  Ανάπτυξη ικανοτήτων της νέας γενιάς μελετητών και επαγγελματιών στον τομέα της πολιτικής για τη μη διάδοση και του προγραμματισμού,

                  —

                  Εμβάθυνση των διεξοδικών γνώσεων σε ολόκληρη την 'Ενωσης και σε τρίτες χώρες σχετικά με τις πολιτικές της ΕΕ για τη μη διάδοση και τον αφοπλισμό,

                  —

                  Δημιουργία δικτύων νέων επαγγελματιών και πανεπιστημιακών σε περιφερειακό επίπεδο, όπου η 'Ενωση έχει ισχυρό συμφέρον για τη μη διάδοση,

                  —

                  Ανανέωση και επέκταση της εμπειρογνωμοσύνης σχετικά με θέματα ΟΜΚ και SALW εντός της 'Ενωσης και χωρών εταίρων της,

                  —

                  Παροχή στα θεσμικά όργανα της'Ενωσης, τα κράτη μέλη και το δίκτυο της ΕΕ για τη μη διάδοση νέων ιδεών και αναλύσεων για τη μη διάδοση.

            3.6.2.   Αποτελέσματα του σχεδίου

                  —

                  Τοποθέτηση των θεμελίων για τη δημιουργία ηλεκτρονικού εκπαιδευτικού εργαλείου με ένα διαθέσιμο πρότυπο πρόγραμμα σπουδών για θέματα Μη Διάδοσης και αφοπλισμού που θα είναι λειτουργικό 24 μήνες μετά την έναρξη της σύμβασης,

                  —

                  Ανάπτυξη ικανοτήτων της νέας γενιάς μελετητών και επαγγελματιών στον τομέα της πολιτικής για τη μη διάδοση και του προγραμματισμού,

                  —

                  Εμβάθυνση των διεξοδικών γνώσεων σε ολόκληρη την 'Ενωση και σε τρίτες χώρες σχετικά με τις πολιτικές της ΕΕ για τη Μη Διάδοση και τον αφοπλισμό,

                  —

                  Δημιουργία δικτύων νέων επαγγελματιών και πανεπιστημιακών και διευκόλυνση της πρακτικής συνεργασίας,

                  —

                  Αυξημένη εμπειρογνωμοσύνη για θέματα μη διάδοσης των ΟΜΚ και των SALW και θέματα αφοπλισμού στην 'Ενωση και σε τρίτες χώρες,

                  —

                  Ανανεωμένη συμβολή σε θέματα μη διάδοσης στα θεσμικά όργανα της'Ενωσης, στα κράτη μέλη, τις χώρες εταίρους και το δίκτυο της ΕΕ για τη μη διάδοση.

            3.6.3.   Περιγραφή του σχεδίου

      Το σχέδιο προβλέπει την εκπαίδευση έως 48 πτυχιούχων σπουδαστών ή νέων διπλωματών, διάρκειας τριών μηνών για τον καθένα, από την Κοινοπραξία. Η πρακτική θα συνδυάζει διαλέξεις, συζητήσεις, διαρθρωμένη ανάγνωση και ενοποίηση του σχεδίου βάσει τουλάχιστον δύο ιδρυμάτων της Κοινοπραξίας. Το πρόγραμμα σπουδών θα συνδυάζει μικρότερες ενότητες ώστε να είναι όσο ευέλικτο χρειάζεται. Όλοι οι σπουδαστές θα είναι προσκεκλημένοι στις διασκέψεις και τα σεμινάρια που διοργανώνονται από την Κοινοπραξία.
      Το σχέδιο θα αποσκοπεί τέλος στο να τεθούν τα θεμέλια για τη δημιουργία ενός ηλεκτρονικού εκπαιδευτικού εργαλείου με ένα διαθέσιμο πρότυπο πρόγραμμα σπουδών για θέματα μη διάδοσης και αφοπλισμού. Το ηλεκτρονικό εκπαιδευτικό εργαλείο θα καλύπτει το συνολικό φάσμα των θεμάτων για τα συμβατικά και τα μη συμβατικά όπλα και θα μπορεί να προσαρμόζεται ανάλογα με τις διαφορετικές στοχευμένες ομάδες (νέων διπλωματών, δημοσιογράφων, πτυχιούχων και μεταπτυχιακών φοιτητών προερχομένων από και εκτός Ευρώπης). Ανάλογα με την ευαισθησία του περιεχομένου, απαιτούνται κατάλληλες συνδέσεις ασφάλειας Θα πρέπει επίσης να διευκολύνει την ένταξη σε πανεπιστημιακά μεταπτυχιακά προγράμματα και να έχει τυπική διάρκεια 15 συνολικών μαθημάτων. Αυτό αντιστοιχεί σε ένα εξάμηνο μεταπτυχιακών μαθημάτων και καλύπτει επίσης τις απαιτήσεις για άλλες ομάδες.
      4.   Διάρκεια

      Η συνολική εκτιμώμενη διάρκεια εφαρμογής των σχεδίων είναι 36 μήνες.
      5.   Αποδέκτες

      5.1.   Άμεσοι αποδέκτες

      Η διάδοση των όπλων μαζικής καταστροφής, τόσο από κράτη όσο και από μη κρατικούς παράγοντες, έχει προσδιορισθεί στην ευρωπαϊκή στρατηγική ασφάλειας και στη στρατηγική της ΕΕ κατά της διάδοσης των ΟΜΚ ως η δυνάμει σοβαρότερη απειλή για την ασφάλεια της'Ενωσης. Ομοίως, στη στρατηγική της ΕΕ κατά τη διάδοσης των SALW αναγνωρίζεται ότι η παράνομη διακίνηση και η υπερβολική συσσώρευση SALW και των πυρομαχικών τους συνιστά σοβαρή απειλή για τη διεθνή ειρήνη και ασφάλεια. Τα προτεινόμενα σχέδια εξυπηρετούν στους σκοπούς της ΚΕΠΠΑ και συμβάλλουν στην επίτευξη των στρατηγικών στόχων που θέτει η ευρωπαϊκή στρατηγική ασφάλειας.
      5.2.   Έμμεσοι αποδέκτες

      Έμμεσοι αποδέκτες των σχεδίων είναι:

                  α)

                  Ανεξάρτητα κέντρα μελετών και πανεπιστημιακοί, ειδικευμένοι σε θέματα μη διάδοσης και συμβατικών όπλων, συμπεριλαμβανομένων των SALW, από την 'Ενωση και από τρίτες χώρες·

                  β)

                  ιδρύματα της 'Ενωσης, συμπεριλαμβανομένων εκπαιδευτικών ιδρυμάτων, σπουδαστών και άλλων αποδεκτών εκπαιδευτικών εργαλείων on line,

                  γ)

                  κράτη μέλη,

                  δ)

                  τρίτες χώρες.

            6.   Συμμετέχοντες από τρίτες χώρες

      Τα σχέδια θα χρηματοδοτούνται πλήρως από την παρούσα απόφαση. Εμπειρογνώμονες του δικτύου μπορούν να θεωρηθούν ως τρίτοι συμμετέχοντες. Θα εργάζονται σύμφωνα με τους συνήθεις κανόνες τους.
      7.   Διαδικαστικά θέματα, συντονισμός και διευθύνουσα επιτροπή

      Η διευθύνουσα επιτροπή για αυτό το σχέδιο θα απαρτίζεται από έναν εκπρόσωπο του ΥΕ και έναν εκπρόσωπο του φορέα υλοποίησης που αναφέρεται στην παράγραφο 8 του παρόντος παραρτήματος. Η διευθύνουσα επιτροπή θα εξετάζει την εφαρμογή της παρούσας απόφασης τακτικά, και τουλάχιστον ανά εξάμηνο, μεταξύ άλλων με τη χρήση ηλεκτρονικών μέσων επικοινωνίας.
      8.   Φορέας υλοποίησης

      Η τεχνική υλοποίηση της παρούσας απόφασης θα ανατεθεί στην Κοινοπραξία, η οποία θα εκτελεί τα καθήκοντά της υπό τον έλεγχο του ΥΕ. Κατά τη διεξαγωγή των δραστηριοτήτων της, η Κοινοπραξία θα συνεργάζεται με τον ΥΕ, τα κράτη μέλη, άλλα συμβαλλόμενα κράτη και διεθνείς οργανισμούς, κατά περίπτωση.


title: 2006/873/ΕΚ: Απόφαση του Συμβουλίου, της 20ής Νοεμβρίου 2006 , για τη σύναψη πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (ΠΕΣΔΑ)

text:
               5.12.2006

               EL

               Επίσημη Εφημερίδα της Ευρωπαϊκής Ένωσης

               L 337/43

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Νοεμβρίου 2006
   για τη σύναψη πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (ΠΕΣΔΑ)
   (2006/873/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, το άρθρο 300 παράγραφος 3 πρώτο εδάφιο πρώτη πρόταση και το άρθρο 300 παράγραφος 4,
   την πρόταση της Επιτροπής,
   Εκτιμώντας τα ακόλουθα:

               (1)

               Την 1η Φεβρουαρίου 1995 τέθηκε σε ισχύ η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (1).

               (2)

               Το άρθρο 75 της ευρωπαϊκής συμφωνίας προβλέπει ότι η συνεργασία στους τομείς των διαδικασιών της τυποποίησης και της εκτίμησης της συμμόρφωσης στοχεύει στην σύναψη συμφωνιών αμοιβαίας αναγνώρισης.

               (3)

               Το άρθρο 110 της ευρωπαϊκής συμφωνίας προβλέπει ότι το Συμβούλιο Σύνδεσης δύναται να μεταβιβάζει τις αρμοδιότητές του στην επιτροπή σύνδεσης.

               (4)

               Το άρθρο 2 της απόφασης αριθ. 94/907/ΕΚ, ΕΚΑΧ, Ευρατόμ του Συμβουλίου και της Επιτροπής της 19ης Δεκεμβρίου 1994 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (2), ορίζει τις διαδικασίες λήψης αποφάσεων της Κοινότητας και παρουσίασης της θέσης της Κοινότητας στο Συμβούλιο Σύνδεσης και στην επιτροπή σύνδεσης.

               (5)

               Το πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (ΠΕΣΔΑ) υπεγράφη στο Βουκουρέστι στις 27 Οκτωβρίου 2006, εξ ονόματος της Κοινότητας και θα πρέπει να εγκριθεί.

               (6)

               Θα πρέπει να θεσπιστούν οι κατάλληλες εσωτερικές διαδικασίες ώστε να εξασφαλιστεί η ορθή λειτουργία του πρωτοκόλλου.

               (7)

               Είναι αναγκαίο να δοθεί η εξουσία στην Επιτροπή κατόπιν διαβουλεύσεων με ειδική επιτροπή διοριζόμενη από το Συμβούλιο να προβαίνει σε ορισμένες τεχνικές τροποποιήσεις του παρόντος πρωτοκόλλου και να λαμβάνει ορισμένες αποφάσεις για την εφαρμογή του,

         ΑΠΟΦΑΣΙΖΕΙ:
   Άρθρο 1
   Εγκρίνονται εξ ονόματος της Ευρωπαϊκής Κοινότητας το πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και Ρουμανίας, αφετέρου, σχετικά με τη διαπίστωση της συμμόρφωσης και την αποδοχή βιομηχανικών προϊόντων (ΠΕΣΔΑ) (εφεξής «το πρωτόκολλο») καθώς και η επισυναπτόμενη δήλωση.
   Το κείμενο του πρωτοκόλλου και της δήλωσης επισυνάπτονται στην παρούσα απόφαση (3).
   Άρθρο 2
   Ο Πρόεδρος του Συμβουλίου διαβιβάζει, εξ ονόματος της Κοινότητας, τη διπλωματική ανακοίνωση που προβλέπεται στο άρθρο 17 του πρωτοκόλλου (4), όσον αφορά την έναρξη ισχύος του πρωτοκόλλου.
   Άρθρο 3
   1.   Η Επιτροπή, κατόπιν διαβουλεύσεων με την ειδική επιτροπή που διορίζει το Συμβούλιο:

               α)

               προβαίνει στις κοινοποιήσεις, αναγνωρίσεις, αναστολές και ανακλήσεις των οργανισμών, καθώς και στη σύσταση μεικτής ομάδας ή ομάδων εμπειρογνωμόνων, σύμφωνα με τα άρθρα 10, 11 και 14 στοιχείο γ) του πρωτοκόλλου·

               β)

               προβαίνει στις διαβουλεύσεις, ανταλλαγές πληροφοριών, αιτήσεις για επαλήθευση και συμμετοχή σε επαληθεύσεις, σύμφωνα με τα άρθρα 3, 11, 12 και 14 στοιχεία δ) και ε) και τα τμήματα III και IV των παραρτημάτων του πρωτοκόλλου·

               γ)

               εφόσον κριθεί αναγκαίο, απαντά σε αιτήσεις σύμφωνα με το άρθρο 11 τμήματα III και IV των παραρτημάτων του πρωτοκόλλου.

         2.   Η θέση που θα λάβει η Κοινότητα στο Συμβούλιο Σύνδεσης και, κατά περίπτωση, στην επιτροπή σύνδεσης, καθορίζεται από την Επιτροπή, κατόπιν διαβουλεύσεων με την ειδική επιτροπή που αναφέρεται στην παράγραφο 1, όσον αφορά:

               α)

               τροποποιήσεις των παραρτημάτων σύμφωνα με το άρθρο 14 στοιχείο α) του πρωτοκόλλου·

               β)

               προσθήκη νέων παραρτημάτων σύμφωνα με το άρθρο 14 στοιχείο β) του πρωτοκόλλου·

               γ)

               αποφάσεις σχετικά με διάσταση απόψεων όσον αφορά τα αποτελέσματα επαληθεύσεων και την πλήρη ή μερική αναστολή κοινοποιημένων οργανισμών σύμφωνα με το άρθρο 11 δεύτερο και τρίτο εδάφιο του πρωτοκόλλου·

               δ)

               μέτρα που λαμβάνονται κατά την εφαρμογή των ρητρών διασφάλισης του τμήματος IV των παραρτημάτων του πρωτοκόλλου·

               ε)

               μέτρα σχετικά με την επαλήθευση, την αναστολή ή την απόσυρση βιομηχανικών προϊόντων που τυγχάνουν αμοιβαίας αποδοχής δυνάμει του άρθρου 4 του πρωτοκόλλου.

         3.   Σε όλες τις άλλες περιπτώσεις, η θέση που λαμβάνει η Κοινότητα στο Συμβούλιο Σύνδεσης και, κατά περίπτωση στην επιτροπή σύνδεσης, όσον αφορά το παρόν πρωτόκολλο, ορίζεται από το Συμβούλιο, με ειδική πλειοψηφία, κατόπιν πρότασης της Επιτροπής.

      Βρυξέλλες, 20 Νοεμβρίου 2006.

            Για το Συμβούλιο

            Ο Πρόεδρος

         J. KORKEAOJA

      (1)  ΕΕ L 357 της 31.12.1994, σ. 2.

      (2)  ΕΕ L 357 της 31.12.1994, σ. 1.

      (3)  Βλέπε σελίδα 33 της παρούσας Επίσημης Εφημερίδας.

      (4)  Η ημερομηνία έναρξης ισχύος του πρωτοκόλλου θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2008/725/ΕΚ: Απόφαση του Συμβουλίου, της 15ης Σεπτεμβρίου 2008 , για τον διορισμό στην Επιτροπή των Περιφερειών ενός μέλους από τη Γερμανία

text:
               16.9.2008

               EL

               Επίσημη Εφημερίδα της Ευρωπαϊκής Ένωσης

               L 247/23

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Σεπτεμβρίου 2008
   για τον διορισμό στην Επιτροπή των Περιφερειών ενός μέλους από τη Γερμανία
   (2008/725/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ, περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Μία θέση μέλους της Επιτροπής των Περιφερειών έμεινε κενή λόγω της παραίτησης του κ. Willi STÄCHELE,

         ΑΠΟΦΑΣΙΖΕΙ:
   Άρθρο 1
   Διορίζεται μέλος της Επιτροπής των Περιφερειών για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010,
   ο καθηγητής Δρ. Wolfgang REINHART, υπουργός Ομοσπονδιακών και Ευρωπαϊκών Υποθέσεων, Baden-Württemberg.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 15 Σεπτεμβρίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 56 της 25.2.2006, σ. 75.


Avis juridique important

|

32004D0126

2004/126/ΕΚ: Απόφαση του Συμβουλίου, της 22ας Δεκεμβρίου 2003, σχετικά με τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Βασιλείου του Μαρόκου

Επίσημη Εφημερίδα αριθ. L 037 της 10/02/2004 σ. 0008 - 0008

Απόφαση του Συμβουλίουτης 22ας Δεκεμβρίου 2003σχετικά με τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Βασιλείου του Μαρόκου(2004/126/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, και το άρθρο 300 παράγραφος 3,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η Επιτροπή διαπραγματεύτηκε, εξ ονόματος της Κοινότητας, συμφωνία επιστημονικής και τεχνολογικής συνεργασίας με το Βασίλειο του Μαρόκου.(2) Η εν λόγω συμφωνία υπεγράφη, εξ ονόματος της Κοινότητας, στις 26 Ιουνίου 2003, στη Θεσσαλονίκη, υπό την επιφύλαξη της συνάψεώς της σε μεταγενέστερη ημερομηνία.(3) Κρίνεται σκόπιμο να εγκριθεί η εν λόγω συμφωνία,ΑΠΟΦΑΣΙΖΕΙ:Άρθρο 1Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Βασιλείου του Μαρόκου εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπει το άρθρο 7 της εν λόγω συμφωνίας(2).Βρυξέλλες, 22 Δεκεμβρίου 2003.Για το ΣυμβούλιοΟ ΠρόεδροςA. Matteoli(1) Γνώμη που διατυπώθηκε στις 4 Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).(2) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης με τη μέριμνα της γενικής γραμματείας του Συμβουλίου.


title: Απόφαση ATALANTA/1/2008 της Επιτροπής Πολιτικής και Ασφάλειας, της 18ης Νοεμβρίου 2008 , σχετικά με το διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)

text:
               27.11.2008

               EL

               Επίσημη Εφημερίδα της Ευρωπαϊκής Ένωσης

               L 317/24

      ΑΠΌΦΑΣΗ ATALANTA/1/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 18ης Νοεμβρίου 2008
   σχετικά με το διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)
   (2008/888/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
   την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, σχετικά με τη Στρατιωτική Επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6,
   Εκτιμώντας τα ακόλουθα:

               (1)

               Σύμφωνα με το άρθρο 6 της κοινής δράσης 2008/851/ΚΕΠΠΑ, το Συμβούλιο εξουσιοδότησε την επιτροπή πολιτικής και ασφάλειας (ΕΠΑ) να λάβει περαιτέρω αποφάσεις σχετικά με το διορισμό διοικητή δυνάμεων της ΕΕ.

               (2)

               Ο διοικητής επιχειρήσεων της ΕΕ συνέστησε το διορισμό του αρχιπλοιάρχου Αντωνίου ΠΑΠΑΪΩΑΝΝΟΥ, ως νέου διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας.

               (3)

               H στρατιωτική επιτροπή της ΕΕ υποστήριξε την εν λόγω σύσταση.

               (4)

               Σύμφωνα με το άρθρο 6 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,

         ΑΠΟΦΑΣΙΖΕΙ:
   Άρθρο 1
   Ο αρχιπλοίαρχος Αντώνιος ΠΑΠΑΪΩΑΝΝΟΥ διορίζεται διοικητής δυνάμεων της Ευρωπαϊκής Ένωσης για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας.
   Άρθρο 2
   Η παρούσα απόφαση παράγει αποτελέσματα από τις 18 Νοεμβρίου 2008.

      Βρυξέλλες, 18 Νοεμβρίου 2008.

            Για την Επιτροπή Πολιτικής και Ασφάλειας

            Η Πρόεδρος

         C. ROGER

      (1)  ΕΕ L 301 της 12.11.2008, σ. 33.


title: Απόφαση του Προεδρείου του Ευρωπαϊκού Κοινοβουλίου, της 13ης Δεκεμβρίου 2010 και, της 14ης Φεβρουαρίου 2011 , που τροποποιεί τα Μέτρα Εφαρμογής του καθεστώτος των βουλευτών του Ευρωπαϊκού Κοινοβουλίου

text:
               16.2.2011

               EL

               Επίσημη Εφημερίδα της Ευρωπαϊκής Ένωσης

               C 49/2

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ,
   της 13ης Δεκεμβρίου 2010 και της 14ης Φεβρουαρίου 2011
   που τροποποιεί τα Μέτρα Εφαρμογής του καθεστώτος των βουλευτών του Ευρωπαϊκού Κοινοβουλίου
   2011/C 49/02
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Εχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδιαίτερα το άρθρο 223, παράγραφος 2,
   Εχοντας υπόψη το καθεστώς των βουλευτών του Ευρωπαϊκού Κοινοβουλίου (1) («το Καθεστώς»),
   Εχοντας υπόψη τα άρθρα 8 και 23 του Κανονισμού του Ευρωπαϊκού Κοινοβουλίου,
   Λαμβάνοντας υπόψη ότι:

               (1)

               Βάσει των Μέτρων Εφαρμογής του καθεστώτος των βουλευτών του Ευρωπαϊκού Κοινοβουλίου (2) («τα Μέτρα Εφαρμογής»), ζητείται από το Προεδρείο, ενδεχομένως, να αναπροσαρμόζει τιμαριθμικά κατ' έτος το ποσόν της αποζημίωσης βουλευτικής επικουρίας με βάση τον κοινό δείκτη που καθορίζει η Στατιστική Υπηρεσία των Ευρωπαϊκών Κοινοτήτων σε συμφωνία με τις εθνικές στατιστικές υπηρεσίες των κρατών μελών κατ' εφαρμογήν του άρθρου 65 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, κατά τον κανονισμό (ΕΟΚ, Ευρατόμ, ΕΚΑΧ) αριθ. 259/68 (3). Η εν λόγω τιμαριθμική αναπροσαρμογή μπορεί να εφαρμοσθεί με αναδρομική ισχύ από το μήνα Ιούλιο του έτους στο οποίο αναφέρεται ο δείκτης.. Η διαδικασία αυτή έχει ως στόχο να διασφαλίσει ότι η αποζημίωση βουλευτικής επικουρίας εξακολουθεί να βρίσκεται σε συνάρτηση με την εξέλιξη των μισθών των διαπιστευμένων βοηθών. Με τον κανονισμό (ΕΕ, Ευρατόμ) αριθ. 1190/2010 (4), το Συμβούλιο τροποποίησε τον κανονισμό (ΕΕ, Ευρατόμ) αριθ. 1296/2009 (5), λαμβάνοντας υπόψη την απόφαση του Δικαστηρίου των Ευρωπαϊκών Κοινοτήτων στην υπόθεση C-40/10 (6), και προσάρμοσε, με ισχύ από 1ης Ιουλίου 2009, τις αποδοχές και συντάξεις των μονίμων υπαλλήλων και του λοιπού προσωπικού της Ευρωπαϊκής Ένωσης, καθώς και τους διορθωτικούς συντελεστές που εφαρμόζονται σε αυτές. Συνεπώς, είναι αναγκαίο να προσαρμοσθεί αναλόγως και η αποζημίωση κοινοβουλευτικής επικουρίας από 14ης Ιουλίου 2009. Συνεπεία της αλλαγής αυτής, το αυξημένο ποσό της αποζημίωσης κοινοβουλευτικής επικουρίας που συμφωνήθηκε στον διορθωτικό προϋπολογισμό αριθ. 1 της Ευρωπαϊκής Ένωσης για το οικονομικό έτος 2010 (7) πρέπει επίσης να προσαρμοσθεί, και το νέο ποσό θα πρέπει να εφαρμοσθεί από την ίδια ημερομηνία με αυτή της αρχικής αύξησης, ήτοι από 1ης Μαΐου 2010. Με τον κανονισμό (ΕΕ) αριθ. 1239/2010 (8), το Συμβούλιο προσάρμοσε, με ισχύ από 1ης Ιουλίου 2010, τις αποδοχές και συντάξεις των μονίμων υπαλλήλων και του λοιπού προσωπικού της Ευρωπαϊκής Ένωσης, καθώς και τους διορθωτικούς συντελεστές που εφαρμόζονται σε αυτές. Συνεπώς, είναι αναγκαίο να προσαρμοσθεί αναλόγως και η αποζημίωση βουλευτικής επικουρίας από 1ης Ιουλίου 2010.

               (2)

               Τα Μέτρα Εφαρμογής προβλέπουν επίσης ότι το Προεδρείο μπορεί να αναπροσαρμόσει τιμαριθμικά τις αποζημιώσεις μετακίνησης, την αποζημίωση γενικών εξόδων και την αποζημίωση διαμονής των βουλευτών, μέχρι μέγιστου ποσοστού αύξησης ίσου προς το ετήσιο ποσοστό πληθωρισμού της Ευρωπαϊκής Ένωσης το οποίο αντιστοιχεί στον Οκτώβριο του προηγούμενου έτους και δημοσιεύεται από την Στατιστική Υπηρεσία των Ευρωπαϊκών Κοινοτήτων. Το ποσοστό πληθωρισμού μεταξύ 1ης Νοεμβρίου 2009 και 31ης Οκτωβρίου 2010, όπως κοινοποιήθηκε από την Ευρωπαϊκή Στατιστική Υπηρεσία στις 16 Νοεμβρίου 2010, ήταν 2,3 %. Τα νέα ποσά θα πρέπει να ισχύσουν από 1ης Ιανουαρίου 2011.

         ΕΛΑΒΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Τα Μέτρα Εφαρμογής τροποποιούνται ως ακολούθως:

               1)

               Στο άρθρο 15, το στοιχείο γ) αντικαθίσταται από το ακόλουθο κείμενο:

                           «γ)

                           σε περίπτωση μετακίνησης με ιδιωτικό αυτοκίνητο, 0,50 EUR ανά χλμ., με προσαύξηση ίση προς την τιμή της απαιτούμενης διέλευσης με οχηματαγωγό πλοίο ή αντίστοιχης μεταφοράς με άλλο μέσο.»;

               2)

               Στο άρθρο 20, παράγραφος 1, το στοιχείο α) αντικαθίσταται από το ακόλουθο κείμενο:

                           «α)

                           για το τμήμα της διαδρομής έως τα 50 χλμ.: 22,51 EUR»·

               3)

               Το άρθρο 22 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Το μέγιστο ετήσιο ποσό επιστροφής των εξόδων ταξιδίου τα οποία πραγματοποιούνται στις περιπτώσεις που προβλέπονται στο άρθρο 10, παράγραφος 1, στοιχείο β), ορίζεται σε 4 243 EUR.»·

                           β)

                           Το πρώτο εδάφιο της παραγράφου 3 αντικαθίσταται από το ακόλουθο κείμενο:
                           «3.   Το ανώτατο ετήσιο όριο του ποσού απόδοσης των εξόδων ταξιδίου που όντως πραγματοποιούνται στο πλαίσιο των επισήμων ταξιδίων τα οποία πραγματοποιούν οι πρόεδροι επιτροπών ή υποεπιτροπών για να συμμετάσχουν σε διασκέψεις ή εκδηλώσεις οι οποίες αφορούν θέμα ευρωπαϊκού χαρακτήρα που συνδέεται με τις αρμοδιότητες της επιτροπής ή υποεπιτροπής τους και οι οποίες έχουν κοινοβουλευτική διάσταση, ορίζεται σε 4 243 EUR. Για τη συμμετοχή απαιτείται η προηγούμενη εξουσιοδότηση του Προέδρου του Κοινοβουλίου, ύστερα από επαλήθευση των διαθέσιμων κεφαλαίων εντός του ορίου του προαναφερθέντος κατ’ ανώτατο όριο ποσού.»·

               4)

               Στο άρθρο 24, η παράγραφος 2 αντικαθίσταται από το ακόλουθο κείμενο:
               «2.   Εάν η επίσημη δραστηριότητα λαμβάνει χώρα σε κοινοτικό έδαφος, οι βουλευτές εισπράττουν πάγια αποζημίωση που ορίζεται σε 304 EUR.»

               5)

               Στο άρθρο 26, η παράγραφος 2 αντικαθίσταται από το ακόλουθο κείμενο:
               «2.   Το μηνιαίο ποσό της αποζημίωσης σύμφωνα με το άρθρο 25 ορίζεται σε 4 299 EUR.»

               6)

               Στο άρθρο 33, η παράγραφος 4 αντικαθίσταται από το ακόλουθο κείμενο:
               «4.   Το μέγιστο μηνιαίο ποσό των εξόδων που αναλαμβάνονται για όλους τους προσωπικούς συνεργάτες που αναφέρονται στο άρθρο 34 ορίζεται σε 18 189 EUR. Με ισχύ από 1ης Μαΐου 2010, το ποσό αυτό ορίζεται σε 19 689 EUR. Με ισχύ από 1ης Ιουλίου 2010, το ποσό αυτό ορίζεται σε 19 709 EUR.»

         Άρθρο 2
   1.   Η παρούσα απόφαση τίθεται σε ισχύ την ημέρα που ακολουθεί αυτή της δημοσίευσής της στην Επίσημη Εφημερίδα της Ευρωπαϊκής Ένωσης.
   2.   Το άρθρο 1, σημεία 1 έως 5, τίθεται σε ισχύ από την 1η Ιανουαρίου 2011.
   3.   Το άρθρο 1, σημείο 6, τίθεται σε ισχύ από την 14η Ιουλίου 2009.

      (1)  Απόφαση 2005/684/EK, Ευρατόμ του Ευρωπαϊκού Κοινοβουλίου, της 28ης Σεπτεμβρίου 2005, για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του Προεδρείου του Ευρωπαϊκού Κοινοβουλίου, της 19ης Μαΐου και 9ης Ιουλίου 2008, σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).

      (3)  ΕΕ L 56 της, 4.3.1968, σ. 1.

      (4)  ΕΕ L 333 της, 17.12.2010, σ. 1.

      (5)  Κανονισμός (ΕΕ, Ευρατόμ) αριθ. 1296/2009 του Συμβουλίου της 23ης Δεκεμβρίου 2009 για την αναπροσαρμογή, με ισχύ από την 1η Ιουλίου 2009, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης καθώς και των διορτηωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 348, 29.12.2009, σ. 10).

      (6)  Απόφαση της 24ης Νοεμβρίου 2010 στην υπόθεση C-40/10 Επιτροπή κατά Συμβουλίου (δεν έχει δημοσιευθεί ακόμη στη Συλλογή Νομολογίας του Ευρωπαϊκού Δικαστηρίου).

      (7)  ΕΕ L 183 της, 16.7.2010, σ. 1.

      (8)  ΕΕ L 338 της, 22.12.2010, σ. 1.